Йўловчи транспорти: хизмат маданиятидан мамнунмисиз? - www.ziyouz.uz\nБош саҳифа Оила ва жамиятЙўловчи транспорти: хизмат маданиятидан мамнунмисиз?\nПойтахтимиз Тошкентнинг кун сайин гўзал ва янада обод мегаполисга айланиб бораётгани фақат юртимиз меҳмонларини эмас, энг аввало, юртдошларимиз, шаҳримиз аҳолисини ниҳоятда мамнун этмоқда. Жумладан, пойтахтимизнинг барча кўчалари кенгайиб, йирик проспектлар — шоҳкўчаларга айланди. Улкан кўприк ва йўл ўтказгичларнинг қурилиши эса шаҳарнинг жуда кўп тураржой даҳаларини бир-бири билан қулай йўллар орқали туташтириш имконини берди.\nБу борада пойтахтимиз аҳли ва яқин-йироқдан келаётган меҳмонларга айниқса хуш ёқаётган бир жиҳатни айтиш керак. Бу Тошкент шаҳри аҳолисига эрта тонгдан то ярим кечга қадар беминнат хизмат қилаётган транспорт турларининг янгилангани, “Мерседес-Бенз” русумли хорижий гўзал автобуслар ёнига ўзимизнинг кўҳна Самарқандда ишлаб чиқарилган “Исузу” русумли ихчам ва қулай автобусларнинг келиб қўшилганидир.\nТасаввур қилинг, эрта тонгда ишга шошилаяпсиз, бекатга келиб тўхтаган автобусга ўн сония кечикдингиз. Кейингиси ҳам яна беш-олти дақиқадан сўнг етиб келади, бироқ шунисига илинсангиз зўр бўларди-да. Йўл четида туриб шу ҳақда ўйлаётганингизни сиз кечиккан автобус ҳайдовчси қаёқдан билдийкин, шундоқ ёнингизда тўхтаб, эшигини очиб турса-я!\nҲа, бу онда-сондагина эмас, ҳар куни юз бериб турган оддий воқеа. Шундай чоғлар ўзининг доимий йўловчисини таниб қолган ҳайдовчиларга “Раҳмат!” дейишнинг ўзи камлик қилади.\nЭнди бошқа бир манзарани ҳам айтмасак бўлмас, ҳар тўкисда бир айб деганларидек, бир куни автобусга чиқсам, чиптачи – тиқмачоқ гавдали ўсмир йигитча: “Ака, бўш жой бор-ку, ўтирсангизчи”, деб қолди. “Э, шарт эмас, ҳали-замон ёш болалими-кексами чиқиб қолар”, деб қўяқолдим. Бироздан сўнг у “қани, йўл ҳақини тўланглар,” – деб салон бўйлаб юра бошлади. Мен ойлик чиптани кўрсатдим, шунда у кўзимга ўқрайиб қараб, “Э, акагинам, бояги гапимни қайтариб олдим. Бўш ўринга пул тўлаганлар ўтиради”, деди-да ёнимдан ўтиб кетди. Бу гапни эшитиб энсам қотди. Тавба бундай муомалани, беписандликни қаердан ўргана қолдийкин? Қолаверса, мулоқот маданиятидан бехабар бундай ўспиринни жамоат жойида ишлашига ким рухсат берди экан?!\nЙигитча ўз “фаолияти”да давом этаркан, патта олганларга: “Яшанг-е, акахон, бор экансиз-ку”, деб уларни мақтар, ойлик йўл чиптасини кўрсатганларга эса нохуш қараб қўяр, гоҳида эса “Ўргилдим шу проездной деган нарсадан,” деб ошкора уф тортиб қўярди. Уни зимдан кузатарканман, шу бола “ҳозир автобусдаги қанча одамни кўнглини хира қилаётганлигини билармикан”, дея ўйлардим.\nМасалан, мен ўзим олий ўқув юртига кириш учун тайёрланиб юрган пайтларим эди. Лекин эрталабдан укам тенги боладан дакки эшитдим. Бу эса руҳиятимга таъсир қилди. Хўш, бошқаларга-чи? Тўғри, кимдир норози қараш қилди, кимдир минғирлади, лекин болакайга дашном берадиган топилмади. Андиша қилишдими? Эҳтимол ёш бола билан тенг бўлиб ўтиришни ўзларига эп кўришмагандир?\nБир сафар дўcтим билан автобусда кетаётганимда, чиптачи унинг ҳужжатларини текшириб: “Коллежни битирганингга бир ой бўпти, ўқувчилик чиптанг ўтмайди, қани пул тўла-чи”, деб туриб олгани, дўcтим бўлса жон-жаҳди билан мактабни битирганлар коллеж ёки лицейга киргунларича, у ерни тамомлаганлар олий ўқув юртига кириш имтиҳонлари тамом бўлгунича ўқувчи ойлик йўл чиптасидан фойдаланишлари мумкинлигини тушунтиришга урингани ёдимга тушди. Бугун эса бундай дилхиралик ўз бошимга ҳам тушди. Сир эмаски, сўнги йилларда ҳар бир соҳада туб ўзгаришлар, янгиланишлар рўй бермоқда. Жумладан, кўзни қувонтирадиган кенг ва равон йўллар, кўприклар солиниб, аҳолига транспорт хизмати кўрсатиш учун барча имкониятлар яратилмоқда. Президентимизнинг 2008 йил 6 февралдаги “Тошкент шаҳрини йўловчи автобуслар билан таъминлаш чора-тадбирлари тўғрисида”ги қарори тармоқдаги ислоҳотларни бутунлай янги босқичга олиб чиқди. Мазкур ҳужжатга асосан 2008 йилнинг ўзида 200 та “Мерседес-Бенз” русумли автобус харид қилинди. Шунингдек, Давлатимиз раҳбарининг 2009 йил 6 майдаги “Тошкент шаҳрини автобуслар билан қўшимча таъминлаш чора–тадбирлари тўғрисида”ги қарорига мувофиқ яна 200 та “Мерседес-Бенз” автобуси харид қилинди. Сўнгги русумдаги бундай қулай ва шинам автобуслар шаҳарнинг йўловчи гавжум йўналишларида аҳолига намунали хизмат кўрсатиб келаётир. Бугунги кунда “Тошавтобустранс” акциядорлик компанияси корхоналари тасарруфида 1 595 та автобус мавжуд бўлса, шундан 924 таси “Мерседес-Бенз” русумли автобус, 558 таси эса Самарқандда ишлаб чиқарилган, ҳар томонлама қулай “Исузу” русумли мидибусдир. Аҳолига транспорт воситаларидан фойдаланишда янада қулайлик туғдириш мақсадида ойлик йўл чипталари ташкил этилгани кун давомида бир неча транспорт воситаларидан фойдаланадиган йўловчилар, айниқса ўқувчи ва талаба ёшлар учун жуда қулай, албатта. Лекин, айрим чиптачи ёки ҳайдовчи акаларимиз уларни “ёқтиришмайди”, ўз муносабатларини яширишмайди ҳам. Ажабланарли ҳолат: нима улар йўловчиларни шахсий автобусларида олиб кетишмоқдами? Ахир, автобус давлатники, улар эса бор-йўғи ёлланма ишчи.\nКўпчилигимиз иш жойига автобусда борар эканмиз, демак кунлик фаолиятимиз ҳам айнан шу ердан бошланади. Намунали хизматдан кайфиятимиз кўтарилади. Аммо тескариси бўлса-чи? Ҳар тўкисда бир кемтик деганларидек, ушбу соҳа вакиллари, хусусан ҳайдовчи ва чиптачиларнинг аксарияти ўз касблари ва вазифаларига сидқидилдан ёндашмаётганликларини кўп жойларда кўрамиз. Масалан, аксарият йўналиши бир-бири билан кесишувчи автобусларда “йўловчи талашиш” ҳолатлари рўй беради. Яъни бирор бекатда керагидан ортиқча туриб қолиб, изидан йўли шу йўналишда кесишувчи бошқа автобусни кўрган ҳайдовчи тезликни оширади. Орқадан келаётган автобус ҳайдовчиси ҳам басма-басига тезликка зўр беради. Қарабсизки ажабтовур “пойга” юзага келади. Баъзида ҳайдовчининг ўзидан олдинги рейсда кетаётган касбдоши билан телефонда ғижиллашаётганини, кўчавори гаплар билан бақир-чақир қилаётганига гувоҳ бўламиз. Бу сўзларнинг салбий таъсирини қўя турайлик. Йўловчи талашиш, “пойга” қўйишлар қандай ҳодисаларга олиб келишини айтиб бўладими? Автобусда кекса отахону, онахонлар, ёш болали аёллар кетаётган бир пайтда, автобуснинг озгина қалтис ҳаракати ҳам нохушлик келтириб чиқариши мумкин-ку! Инсонлар тақдири билан ўйнашишга журъат қилиш учун одам қай даражада масъулиятсиз бўлиши керак?\nКуни кеча 65-автобусга чиқдим. Аслида у Хадра бекатидан, “Ганга” магазини томон бурилиб, Абай кўчаси орқали, “Пахтакор” бекати томон ҳаракатланиши керак эди. Лекин автобус Хадра бекатига етганда чиптачи: “Ганга”га борадиганлар тушсин”, деб қолди. Кузатиб турсам, икки киши ҳайдовчи ва чиптачидан нолиганча тушиб кетди. Автобусдаги бир аёл: “Нега белгиланган йўлдан юрмайсизлар”, деб норозилик билдирса: “Бизга Навоий кўчасидан юриш қулайроқ”, деб важ кўрсатди. Ахир, бу нима деган гап? Наҳотки, ҳайдовчилар ўз билганларича йўналиш танлашса, ўзбошимчалик қилишса?\nШаҳримиз кундан-кунга чирой очиб, йилдан-йилга яшариб бормоқда, кенг кўчалар кечалари ҳам кундузгидан ойдин. Бу, албатта, машиналарнинг кечки маҳал бемалол ҳаракатланишларига имкон беради. Кўпчилигимиз қоронғи тушгач, яна бир кунги иш фаолиятимизни якунлаб уйга ошиқамиз. Автобусимиз тезроқ келсаю уйимизга етиб олсак, деймиз. Бир неча кун аввал кечки пайт соат саккиз яримларда бир бемор танишимни кўриб қайтаётганимда Тиббиёт академияси бекатида тахминан икки соатлар чамаси автобус кутиб қолдим. Кузатиб турсам, 10, 28, 82, 116-йўналишлардаги автобуслар шаҳар марказидан одам олиб келяпти, аммо орқага қайтмаяпти. Фақатгина 116-автобус қайтди. Унинг хоҳлаган бекатида тўхтаб, хоҳлаганда тўхтамаслиги кишини таажжубга соларди. Энг ачинарлиси манзилга етмай, йўлнинг ярмида ҳайдовчи: “Гаражга боришимиз керак”, деб йўловчиларни тушириб юборди. Ҳолбуки “Тошшаҳартрансхизмат” маълумотларига кўра 82-автобус соат 21 гача, қолган 28, 10, 116-йўналиш автобуслари соат 22 га қадар ҳаракатланиши керак экан.\nБу каби ҳолатларнинг олдини олиш ва йўловчиларга маданий хизмат кўрсатиш мақсадида, қандай чора тадбирлар кўрилаётганлигини билиш учун “Тошавтобустранс” акциядорлик корхонасининг бўлим бошлиғи Ҳабибулло Исматуллаевга мурожат этдим:\n— Шаҳримизда йўловчиларга намунали хизмат кўрсатиш мақсадида ҳафтанинг ҳар пайшанба кунлари соат 8 дан 10 гача, кейин соат 16 дан 18 гача, бунга қўшимча равишда, ҳар ойнинг биринчи ўн кунлиги давомида турли рейд мониторинг ишларини олиб бормоқдамиз, — деди у. — Ўтган йили декабр ойида ДАН ходимлари билан шаҳримиз бўйлаб автобусларнинг меъёрий тезликда ҳаракатланаётганлигини назорат қилиш мақсадида ҳаракат хавфсизлиги ойлиги ташкил этилди. Бундан ташқари, ҳар уч ойда аҳолидан тушаётган шикоятлар ўрганилиб, муаммоларни бартараф этиш чораларини излаймиз. Булардан ташқари маҳалла ва мактабларда аҳоли билан очиқ мулоқотлар амалга оширилмоқда. Бироқ малакали ҳайдовчи ва чиптачиларнинг етишмаслиги, биз учун энг муаммоли масалалардан бўлиб қолмоқда. Ҳайдовчи ва чиптачилар ўртасида келиб чиқаётган турли кўнгилсиз ҳолатларнинг замирида ҳам кўпинча айнан шу муаммо ётади. Ҳайдовчиларнинг ўзлари бу каби муаммоларга йўловчи камлиги, улар эса кундалик “план” топширишлари кераклигини баҳона қиладилар, ваҳоланки ташкилотимиз йўловчи қатновига қараб энг мувофиқ кундалик “план” ишлаб чиқилган.\nКўриниб турибдики, корхонамиз томонидан ҳайдовчи ва чиптачилар фаолиятини назорат қилиш зарур даражада йўлга қўйилган. Лекин юқорида айтилган “пойга”ларнинг юзага келиши, чиптачи ва ҳайдовчиларнинг қўпол муомаласи кўпроқ уларнинг маънавий дунёси саёзлиги ва ўз бурчларини унутиб қўяётганлиги оқибатида келиб чиқяпти, дейишимиз мумкин.\nСуҳбатдошим фикрларини мушоҳада қилиб, уйга қайтарканман, яна автобусга чиқишга тўғри келди. Бу сафар қандай ёқимсиз гап-сўзлар эшитаркинман, деган нохуш бир ҳиссиёт ҳам йўқ эмас эди менда. Ажабо, ҳайратланарли ҳолат: чиптачи мени жилмайиб қарши олди. Ҳатто, “Марҳамат бўш жойга ўтиринг”, дея мулозамат ҳам қилди. “Опа, менда ойлик йўл чиптаси” десам, мулойим боқиб, “Тушунарли, марҳамат, жойингизни эгалланг”, деди ва нарироқ кетди. Йўловчилардан бири чиптачига, фалон бекатга етганимизда бизни огоҳлантириб қўйсангиз, деган эди, “Хўп, бўлади, хавотир олманг, биз бекатларни эълон қилиб борамиз”, деди. “Кейинги бекат Сағбон Тушадиганлар, марҳамат, тайёрланиб туринглар”, деди. Бурчакдаги ўриндиқда ўтирганча хаёл суриб кетарканман, эрталабки ғўр ўспирин билан манави хушмуомала, ўз касб маҳорати ва маданиятини пухта эгаллаган “чиптачи опа”ни ўзимча таққослаб кўрдим.\nБуни қарангки, ҳайдовчи ҳам автобусни бир маромда бошқариб боряпти. Эрталабки каби “пойга” ёки бирор бекатда ортиқча туриб қолиш ҳолатлари ҳам йўқ. Ўз-ўзидан руҳиятимда қандайдир кўтаринкилик сеза бошладим. Тунда ҳам сутдек ойдин кўчаларга қараб, эзгу амалларни бажаришга ўзимда рағбат туя бошладим. Кун бўйи тик оёқда хизматда бўлган чиптачи ўз ишини билиб қилар айни чоғда тетик руҳи, қувноқ кайфиятини бошқаларга юқтириб борарди.\nХаёллар оғушида эканман, бир маҳал чиптачининг: “Ҳурматли йўловчилар, сўнгги “Пахтакор” бекатига етиб келдик. Сизларга оқ йўл тилайман!” деган самимий сўзларидан ўзимга келдим ва енгил кайфиятда автобусдан тушдим.\n“Ўзбекистон адабиёти ва санъати” газетасининг 2010 йил 19\n← Аввалги Аввалги Анбара Отамуродова, Оллоназар Абдураҳимов. Мақомларда ўтмиш нидоси (2010)\nКейинги → Кейинги: Нодир Жонузоқ. “Рангин лаҳзаларга тўлмоқда ҳаёт…”


Ўзбекистон Соғлиқни сақлаш вазирлиги аҳолини сохта “табиб”ларга ишонмасликка чақирди\n16 май 2022, Тошкент вақти: 10:20\nОккультизм-афсун, шунингдек диний маросимлар орқали касалликларни даволаш халқ табобати ҳисобланмайди. Бу меъёр Адлия вазирлиги томонидан 2018 йил 29 декабрда 3111 рақам билан рўйхатдан ўтказилган “Халқ табобати усулларидан фойдаланган ҳолда тиббий фаолият кўрсатиш тартиби ва ҳажмлари тўғрисида”ги низомда белгилаб қўйилгани ҳақида Соғлиқни сақлаш вазирлиги маълум қилди.\nВазирлик, шундан келиб чиққан ҳолда, аҳолини “муқаддас динимиз номидан фойдаланиб, сохта обрў орттиришга уринаётган товламачилардан эҳтиёт бўлишларини ва ўз соғликларини хавф остига қўймасликларини сўраб қоламиз”, деб огоҳлантирди.\nАввалроқ ижтимоий тармоқларда Ироқнинг Курдистон вилоятидан бўлган Мулло Маҳмуд Ҳасан Али Калак Курдистоний Самарқанд ва Бухоро шаҳарларига бориши ҳақида хабарлар пайдо бўлди.\nТармоқларда тарқалган маълумотларда ўзининг “табиб экани”ни айтган Курдистоний Қуръон оятларини ўқиган ҳолда ҳатто СПИД, саратон каби дардлардан халос қила олиши, кўрларнинг кўзини, карларнинг қулоғини очиши иддао қилинади.\nКун.уз нашрининг ёзишича, Курдистоний "Ўзбекистонга келишидан аввалроқ етарлича шов-шув кўтарилди ва ўзига хос замин яратилди. Натижа кутилганидан ҳам аъло бўлди – дардига даъво топмаган юзлаб беморлар унга ёпишди, йўлларини тўсиб йиғлади, ҳаттоки тавоф қилиб юборди".


Толибонга қарши курашдан сўнг юзлаб афғон аскарлари Тожикистонга чекинишди\nДеярли юз афғон ҳарбий хизматчиси тожик-афғон давлат чегарасини кесиб ўтиб, толиблар жангарилари ҳужуми олдида чекиниб, Тожикистонда бошпана топди, деб хабар қилди Тожикистон Миллий хавфсизлик давлат қўмитаси чегара қўшинлари матбуот маркази.\nХабарда қайд этилишича, 4 июль оқшомида Толибон ҳаракатининг қуролли гуруҳи Афғонистоннинг Бадахшон вилоятининг Хохон туманини жангсиз эгаллаб олган, шу муносабат билан «Афғонистон Қуролли Кучларининг 94 нафар ҳарбий хизматчилари чекинишган ва тартибда ўз ҳаётларини сақлаб қолиш учун чегара отрядининг Шоҳон секторидаги давлат чегарасини кесиб ўтган. Шамсиддин Шоҳин (собиқ Шўрообод) ҳудудида ва Тожикистон ҳудудига кирган. Ушбу ҳудуд Афғонистоннинг Бадахшон вилоятининг Хохон туманига қарама-қарши жойлашган бўлиб, уларни катта кўприк боғлаб туради.\nСўнгги бир ой ичида бу толибларнинг ҳужумидан чекинаётган афғон аскарлари тўртинчи марта Тожикистон билан чегарани кесиб ўтмоқда. Уларнинг умумий сони аллақачон 545 кишини ташкил этади. 300 дан ортиқ афғон ҳарбийлари ўтган шанба куни Шамсиддин Шоҳин ҳудудидаги чегара постини кесиб ўтдилар. «Тожикистон Республикаси чегарачилари инсонпарварлик ва яхши қўшничилик тамойилларини инобатга олиб, чекинаётган Афғонистон ҳукумат кучларининг ҳарбий хизматчиларига Тожикистон ҳудудига кўчиб ўтишга имкон берди», — дейилади чегара қўшинларида.\nЧегарачилар «давлат чегарасининг кўрсатилган қисмида қийин вазиятни ҳисобга олган ҳолда, Афғонистон Ислом Республикаси ҳукумат қўшинларини Тожикистон ҳудудига кейинги ўтиш имконияти мавжудлигини» истисно этмайдилар.\nАфғонистон билан чегарадаги вазият расмийларни ташвишга солмоқда. 4 июль куни Тожикистон Президенти Имомали Раҳмон Афғонистон Президенти Муҳаммад Ашраф Ғани билан телефон орқали суҳбат ўтказди, суҳбатдошга қўшни мамлакат ҳарбий хизматчилари томонидан давлат чегарасини мажбуран кесиб ўтишнинг янги фактлари тўғрисида хабар берди.\nДавлат раҳбари матбуот хизмати хабарига кўра, «шу билан бирга, Афғонистон муаммосига нисбатан Тожикистоннинг ўзгармас позицияси таъкидланди, бу унинг ички ишларига аралашмаслик ва расмий ҳокимиятнинг саъй-ҳаракатларини ҳар томонлама қўллаб-қувватлашдан иборат».\nБирлашган Миллатлар Ташкилоти Афғонистон ҳукумати ва Толибондан АҚШ воситачилиги билан 2020 йил сентябрь ойида бошланган музокараларга қайтишни талаб қилди. Бироқ, америкаликлар ўз қўшинларини олиб чиқиб кетишини эълон қилгандан сўнг, Толибон жанговар ҳаракатларни фаоллаштирди. Толибонни қўллаб-қувватлашда айбланаётган Покистон расмийлари яқинда Афғонистонда тинчлик ва хавфсизликни сақлаб қолишларини айтдилар.\nТолибон ҳужуми фонида Америка Қўшма Штатлари Ўзбекистон, Қозоғистон ва Тожикистондан Америка армиясига ёрдам берадиган 9 минг афғонни вақтинча жойлаштиришни сўради, деб ёзади Bloomberg. Америкаликлар билан ҳамкорлик қилган афғонлар хорижий контингент чиқарилгандан кейин ўзларининг хавфсизлигидан қўрқишади, аммо Вашингтон ҳали ҳаммасини бошпана билан таъминлай олмаган.\nТожикистон — Афғонистон чегарасининг узунлиги 1400 километрдан ошади. Яқинда Тожикистон ҳукумати чегара хизмати ходимлари шай ҳолатга келтирилганини эълон қилди.


ЎзА - Олий суд Пленуми мажлиси\n24.08.2018 20:31 Чоп этиш версияси\nОлий суд раиси К.Комилов бошқарган мажлисда мамлакатимиз суд-ҳуқуқ соҳасидаги ислоҳотлар инсон ҳуқуқ ва эркинликларини ҳимоя қилишнинг самарали механизми яратилишига хизмат қилаётгани қайд этилди. Айниқса, суд тизимидаги ўзгаришлар фуқароларнинг судга мурожаат қилиши, суд орқали ҳимояланиш ҳуқуқи кафолатининг янада кенгайишига замин яратди.\nМажлисда қонунларни қўллаш ва суд амалиёти самарадорлигини янада ошириш мақсадида тайёрланган Пленум қарорлари лойиҳалари муҳокама этилди.\nҚайд этиш жоиз, 2017 йил 30 ноябрда Президент Шавкат Мирзиёевнинг “Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича қўшимча чора-тадбирлар тўғрисида”ги фармони қабул қилинди.\nФармонда суд-тергов фаолияти давомида фуқаролар ҳуқуқларини муҳофаза этишнинг қонунчилик асосларини янада такомиллаштириш лозимлиги кўрсатилиши билан бирга, қонунга хилоф усуллар орқали ёки процесс иштирокчиларини қонун билан кафолатланган ҳуқуқларидан маҳрум қилиш ёхуд уларни чеклаш йўли билан олинган далиллардан фойдаланиш тақиқланди.\nБу борада ҳуқуқни муҳофаза қилувчи органлар, жумладан, суриштирув ва дастлабки тергов органлари ҳамда суднинг олдига бир қатор долзарб вазифалар қўйилган.\nХусусан, амалдаги қонун ҳужжатларига тегишли ўзгартиришлар киритилганлиги ҳамда тергов-суд амалиётида айрим масалалар келиб чиқаётгани муносабати билан “Далиллар мақбуллигига оид жиноят-процессуал қонун нормаларини қўллашнинг айрим масалалари тўғрисида”ги қарор лойиҳаси ишлаб чиқилди. Унда судларнинг эътибори шахснинг жиноят содир этишда айбдорлиги қонунда белгиланган тартибда исботлангунга қадар айбсиз ҳисобланиши ҳақидаги Конституциямизда мустаҳкамланган айбсизлик презумпциясига риоя этиш зарурлигига қаратилган.\nМазкур тамойилга суриштирув, дастлабки тергов органлари ва суд томонидан риоя этилиши зарур. Жиноят-процессуал қонунчиликда ҳам қонун нормаларига қатъий амал қилиш, қонунийлик талаблари қатъий белгиланган.\nСуриштирувчи, терговчи, прокурор ва суднинг қонун нормаларига риоя этишдан чекинган ҳолда олинган далиллари номақбул, яъни яроқсиз, деб топилади. Ўз навбатида, номақбул далиллар юридик кучга эга бўлмай, улардан Жиноят-процессуал кодексининг тегишли моддаларида назарда тутилган ҳолатларни исботлаш учун фойдаланиш ҳамда уларни айблов асосига қўйиш мумкин эмас.\nМажлисда “Судлар томонидан жиноят ишларини апелляция ва кассация тартибида кўриш амалиёти тўғрисида”ги Пленум қарори лойиҳаси ҳам муҳокама қилинди. Мазкур қарор Жиноят-процессуал кодексига киритилган ўзгартишлар, суд амалиётида айрим масалалар келиб чиқаётгани сабабли тайёрланган.\nМаълумки, апелляция, кассация инстанцияси жиноят процесси иштирокчиларининг иши юқори инстанция судида қайта кўрилишига бўлган ҳуқуқлари таъминланишига қаратилган муҳим ҳуқуқий воситадир. Бундай тартибда иш юритиш маҳкум (оқланган шахс), унинг ҳимоячиси, жабрланувчи, фуқаровий даъвогар, фуқаровий жавобгар ҳамда улар вакилларининг шикояти, шунингдек, прокурор ва унинг ўринбосари протести бўйича қўзғатилади.\nШу сабабли биринчи инстанция суди шикоятни (протестни) қабул қилиш пайтида апелляция, кассация шикояти (протести) берган шахснинг бундай ҳуқуққа эгалигини текшириши шарт. Қонунга кўра, апелляция, кассация шикояти ҳукм чиқарган суд орқали берилади.\nПленум мажлисида муҳокама этилган яна бир қарор – “Фуқаролик ишларини суд муҳокамасига тайёрлаш тўғрисида”дир. Мазкур қарор фуқаролик ишларини суд муҳокамасига тайёрлашни тартибга солувчи қонун нормаларини тўғри ва бир хилда қўлланилишини таъминлаш мақсадида тайёрланган. Зеро, фуқаролик ишларини суд муҳокамасига тайёрлашни амалга ошириш ҳақидаги қонун талабларига риоя қилиш ишни белгиланган муддатда кўриш ва қонуний ҳал этишнинг асосий шартларидан биридир.\nФуқаролик процессуал кодексининг биринчи инстанция судида иш юритишни тартибга солувчи қоидаларига мувофиқ, судлар ушбу кодексда назарда тутилган суд муҳокамасига тайёрлашга оид барча зарур ҳаракатларни амалга оширганидан сўнггина ишни кўришга киришишга ҳақли.\nҚарор лойиҳасида судларнинг эътибори ишларни суд муҳокамасига тайёрлаш барча даъво ва алоҳида тартибдаги ишлар бўйича уларни тўғри ва ўз вақтида кўрилиши ҳамда ҳал этилишини таъминлаш мақсадига эга бўлган фуқаролик процессининг мустақил босқичи ҳисобланиши ҳамда мажбурийлигига қаратилган.\nМажлисда қабул қилинган қарорлар жиноят ва фуқаролик ишларини қонуний ҳамда адолатли ҳал этишга, фуқароларнинг ҳуқуқлари, қонун билан қўриқланадиган манфаатларини ҳимоя қилишга, қонун ҳужжатларининг суд амалиётида аниқ ва бир хилда қўлланилишига, ягона суд амалиётини шакллантиришга хизмат қилиши қайд этилди.\nПленум мажлисида Ўзбекистон Республикаси Бош прокурори О.Муродов иштирок этди.


«Норма Маслаҳатчи» газетасининг 2017 йил 22 август 34-сони - Gazeta.Norma.uz\n«Норма Маслаҳатчи», №34, 2017й. 22 август\nМуассислар умумий йиғилишда устав фондини, шу жумладан ҳисоб-китоб счётига пул ўтказиш йўли билан кўпайтириш ҳақида қарор қабул қилдилар. Ушбу қарор рўйхатдан ўтказилди, таъсис ҳужжатларига тегишли ўзгартиришлар киритилди. Ҳозирги пайтда компаниямиз улгуржи савдо фаолиятини амалга оширишга лицензия олиш мақсадида «ягона дарча» марказига мурожаат қилди, у ердагилар муассислар устав фондини нақд пул маблағлари билан шакллантиришлари зарурлигини айтиб, лицензия беришни рад этдилар. Муассислар номидан ҳисоб-китоб рақамимизга тушган пул маблағлари ҳисобидан улгуржи савдога лицензия олиш учун устав фондини кўпайтириш ҳуқуққа зид ҳисобланадими?\nҚайта ташкил этиш юридик шахснинг шаклини ўзгартирмайди\nАкциядорлик жамияти қайта ташкил этиш чоғида таркибини ва штат жадвалини ўзгартирган ҳолда ўзининг таркибий унитар корхоналари ва МЧЖни ягона ишлаб чиқариш АЖга қўшиб олишни режалаштирмоқда. Яъни АЖ бошқарув ва назорат органидан ишлаб чиқариш корхонасига айланмоқда, унитар корхоналарнинг барча функциялари унга ўтмоқда. Бунда АЖнинг ташкилий-ҳуқуқий шакли ўзгарадими?\nЛицензия олиб, савдо қилинг\nКорхонамиз ковак шиша буюмлар ишлаб чиқаради (ИФУТ коди – 23130). Маҳаллий вино-ароқ маҳсулотларини ишлаб чиқарувчилар ва яқин хориждаги ҳамкорлар маҳсулотимиз харидорлари саналади. Экспортга етказиб бериладиган маҳсулот 7010 90 410 0, 7010 90 430 0 ТИФ ТН кодларига эга. Мижозларимиз ковак шиша бутилка комплектида бошқа корхонада тайёрланадиган қалпоқча ва картондан ясалган ўров қутисини сотиб олмоқчилар. Қутилар ва қалпоқчаларни валютага сотиш учун харид қилишимиз мумкинми? Агар мумкин бўлса, қандай рухсатнома тусидаги ҳужжатлар керак бўлади?\nЗарарлар қопланишига эришинг\nЎзРТХБда бошланғич нарх пасайтирилган электрон биржа савдолари натижаларига кўра ТМБ етказиб беришга шартнома тузилди. Унга биноан харидор контракт тузилгандан кейин 5 кун ичида қисман олдиндан тўловни амалга ошириши керак. Бироқ ушбу муддат тугагунча етказиб берувчидан ТМБни етказиб беришнинг имкони йўқлиги тўғрисида хат келди. Тузилган контрактни ижро этишдан бош тортаётган етказиб берувчига нисбатан қандай чораларни кўришимиз мумкин?\nШартнома қачон нотариал тасдиқланиши керак\nЮридик шахслар ўртасидаги қарз ҳисобига кўчмас мулк берилишини нотариус орқали расмийлаштириш керакми?\nБуюртмачи ишни қабул қилмаяптими? – Судга боринг!\nФирма қурилиш ишлари билан шуғулланади ва ҚҚСни ихтиёрий асосда тўлаган ҳолда ЯСТ тўловчиси ҳисобланади. Буюртмачи ва ёрдамчи пудратчи билан ишларни бажаришга шартнома тузилган эди. Ёрдамчи пудратчи ўз мажбуриятларини бажарди. Биз ундан ишлар ҳажмини қабул қилиб, ҳақини тўладик. Бироқ буюртмачи 3 ойдан буён ишларни қабул қилишдан бош тортмоқда, бажарилган ишлар далолатномаси солинган хатларга ҳеч қандай муносабат билдирмаяпти. Илгари у деярли бажарилган ишлар миқдорида аванс тўлаган. Буюртмачи қурилиш пудрати шартномаси бўйича бажарилган ишлар далолатномасини қабул қилмаётган бўлса, нима қилиш керак?\nҲайдовчиларнинг меҳнат ва дам олиш режими – назорат остида\nЎзбекистон автомобиль ва дарё транспорти агентлиги бошлиғининг буйруғи (АВ томонидан 28.07.2017 йилда 2906-сон билан рўйхатдан ўтказилган) билан Автомобиль транспортида йўловчилар ва юклар ташувчи автотранспорт воситаларида лицензия карточкалари мавжуд бўлишини, Ўзбекистон Республикаси ҳудудида халқаро автомобилларда ташувларни амалга ошириш шартларига риоя этилишини, ҳайдовчиларнинг меҳнат ва дам олиш режимига риоя этилишини назорат қилиш тартиби тўғрисидаги низом тасдиқланди.\nGPS-трекерли транспортга йўл варақаси тўлиқ тўлдирилмайди\nЎзбекистон автомобиль ва дарё транспорти бошлиғининг буйруғи (АВ томонидан 4.08.2017 йилда 1282-3-сон билан рўйхатдан ўтказилган) билан Чипталарни ҳисобга олиш ва йўл варақаларини тўлдириш бўйича йўриқномага тузатишлар киритилди.\n«Ўзбошимчалик»ка рухсат берилмайди\nМЧЖнинг асосий фаолият тури – қандолат товарлари билан улгуржи савдо қилиш. Корхона балансида «Damas LABO» юк машинаси бор. Ундан фақат ўз товаримизни харидорга етказиб беришда фойдаланамиз. Корхонанинг ўзида (барча зарур маълумотларни ҳисобга олган ҳолда) ишлаб чиқилган ва директорнинг буйруғи билан тасдиқланган йўл варақаси ва транспорт юкхатини ёзиб беришимиз мумкинми ёки тегишли Йўриқнома билан тасдиқланган бланкалардангина фойдаланиш зарурми?\nҲакамлик судлари мавқеини ошириш йўлида\nМамлакатимизда суд-ҳуқуқ соҳасида олиб борилаётган демократик ислоҳотлар авваламбор одил судловнинг сифат ва самарадорлигини оширишга қаратилмоқда. Суд-ҳуқуқ тизимини янада ислоҳ қилиш, фуқароларнинг ҳуқуқ ва эркинликларини ишончли ҳимоя қилиш кафолатларини кучайтириш бўйича комплекс чора-тадбирлар дастурида (Президентнинг 21.10.2016 йилдаги ПФ-4850-сон Фармони билан тасдиқланган) ҳакамлик судлари фаолиятини ташкил қилишнинг қонуний асосларини ва улар томонидан қонунчиликка риоя этилиши устидан назоратни такомиллаштириш, ҳакамлик судларига қўйиладиган талабларни аниқлаштириш вазифалари қўйилган.\nМерос фақат келишувга кўра тақсимланади\nВасиятномага кўра мен ва акамга бир хонали квартира қолди. Квартирада фақат акам пропискадан ўтган. Мен меросга бўлган ҳуқуқни олдим, акам эса олмади. Акам кўп йилдан буён Россияда яшайди, Ўзбекистонга келиш нияти йўқ. Коммунал тўловларнинг ҳаммасини ўзим тўлаб келаман. Акам йўқлигида ўз улушимни қандай тасарруф этишим мумкин? Усиз квартирани ижарага бера ёки ўз улушимни сота (ҳадя қила) оламанми?\nОна – таътилда, лавозими – амалда\nМен 2012 йилдан буён махсус мактабгача таълим муассасасида ишлаб келаман. Меҳнат кодексининг 234-моддасига асосан ҳомиладорлик ва туғиш пайтидаги таътилдан муддатидан олдин ишга қайтдим. Ҳозир боғча мудираси менга 2018 йилнинг 1 августигача белгиланган меҳнат шартномасини бериб, қўл қўйдириб олди. Шартнома бир нусхада тузилган, шартнома мудирада қолди. Мудиранинг хатти-ҳаракатлари қонунийми?\nМеҳнат муҳофазаси учун раҳбар жавобгар\nМеҳнатни муҳофаза қилиш хизмати ташкилотнинг бошқа бир бўлимига бириктирилиб, шу бўлимнинг бошлиғига бўйсундирилиши мумкинми?\nБино учун ким жавоб беради?\nБинони ташкилот балансига кирим қилаётганда ва бу билан боғлиқ ишларни бажараётганда бино учун жавобгар шахсни белгилаш керакми ёки йўқми? Директор ва умумий ишлар бўйича директор ўринбосари бинога жавобгар шахс бўлишни хоҳлашмаяпти. Бу ҳолда қандай йўл тутиш керак?\nАйбсиз айбдор бўлиб қолмаслик учун...\nМЧЖ ишлаб чиқариш фаолияти билан шуғулланади. Штатда 6 киши қайд этилган, иш ҳақи – вақтбай. Таъмирлаш муносабати билан ишлаб чиқариш цехи 14 кунга ишни тўхтатиб турди. Асбоб-ускуналар таъмирланган вақтда ходимларга иш ҳақи ҳисобламаслик мумкинми, бунда қандай ҳужжатга асосланилади?\nСменали иш графиги: нималарга ¬эътибор бериш лозим\nКорхонадаги 6 кунлик иш ҳафтасида сменали иш графиги йўлга қўйилган. 1-сменанинг иш вақти – 8.00 дан 16.00 гача, тушлик – 12.00 дан 13.00 гача, 2-сменанинг иши – 16.00 дан 24.00 гача, танаффус – 22.00 дан 23.00 гача, тунги смена – 24.00 дан 8.00 гача, танаффус – 6.00 дан 7.00 гача. Иш вақти ва ҳисоби тўғри ташкил этилганми? Бухгалтерия учун буйруқ тайёрлаш зарурми?\nҲар бир ходимга алоҳида буйруқ\n20 нафар янги ходим билан меҳнат муносабатларини расмийлаштирмоқчимиз, тегишинча, улар ишга қабул қилинганлиги тўғрисида буйруқ чиқармоқчимиз. Ҳар бир ходимга алоҳида буйруқ чиқариш зарурми ёки 20 та параграф билан битта буйруқ чиқариш мумкинми?


Футбол тарихидаги энг йирик трансферлар » Футбол янгиликлари 2021\nGoal24.uz » Transfer » Футбол тарихидаги энг йирик трансферлар\nДеярли бир йилдан буён биз яна бир трансфер рекордини ўрнатадиган Эрлинг Ҳоландни қайси клубга ўтишини муҳокама қиляпмиз. Кимдир 80 млн евро, кимдир эса тахминан 150 млн ҳақида гапиради. Аммо бу футболчига шунча пул сарфлаш керакми? Келинг, тарих ва унда қилинган ақлга сиғмас трансферларни кўриб чиқамиз.\n1. Неймар (“Барселона“ - ПСЖ, 222 млн евро, 2017 йил)\nУшбу трансферга ҳукм қилиш ҳали ҳам қийин. 200 миллион евродан ошадиган қандай одам бор ер юзида? Лига 1 нинг икки карра энг яхши ўйинчиси бўлиш ёмон эмас, аммо буни кутиш керак. Неймар ажойиб ижрочи бўлиб қолаётган бўлсада, Францияда ҳамма ҳам унинг нархига лойиқлигига амин эмас - айниқса, неча марта жароҳат олганини ҳисобга олсак. Ҳозирча скептикларни жим қилишнинг ягона усули бу–Чемпионлар Лигасида ғалаба қозонишдир.\n2. Килиан Мбаппе (“Монако“ - ПСЖ, 180 млн. евро, 2018)\nНеймар, Мбаппе, моҳияти бир хил. Ҳа, у Лига 1да энг зўр ва унинг ЖЧ-2018 даги кўрсатган ўйинини баҳолаб бўлмайди, аммо ҳозирча кўп нарса парижликларнинг Европадаги муваффақиятига боғлиқ. Агар у ғалаба қозонса, у буни исботлайди. Аксинча ҳолат бўлса,ҳамма ғийбат қилишни давом эттиради.\n3. Филиппе Коутинё (“Ливерпул“ - “Барселона“, 145 млн. евро, 2018)\nКоутинёнинг “Барселона“ томонидан сотиб олиниши ҳар доим ҳайратланарли бўлган. Премер-лигада ҳеч қачон энг яхши бўлмаган ва ҳаттоки ҳар доим ҳам ярим ҳимоячини ўзига жалб қилмаган футболчи Каталонияда ўнинчи рақамли футболчи ҳаракатланадиган нуқтада ўйнади. Натижа: янги жамоага умуман мос келмаган бразилиялик учун ҳақиқий муваффақияцизлик. Хўш, унинг энг яхши ўйини Чемпионлар лигасида айнан “Барселона“ га қарши кечди. Хулоса қилиш ўзингиздан.\n4. Жоау Фелиш (“Бенфика“ - “Атлетико“, 126 млн.эвро, 2019)\nБиринчи мавсумда Фелиш умуман яхши ўйин кўрсата олмади,иккинчисида эса ўзининг даражасини кўтариб олди. Аммо, у ҳужумчиларни истаган даражада қадрланмайдиган “Атлетико“ сингари жамоага муносибми ёки йўқми, деган савол доим очиқ қолади. Симеоне учун бундай ғайритабиий футболчи учун жуда кўп пул тўлангани ҳатто ғалати.\n5. Антуан Гризманн (“Атлетико“ - “Барселона“, 120 млн.эвро, 2019)\n“Барселона“ билан яна бир қизиқарли шартнома. Шубҳасиз, Гризманн яхши футболчи , аммо у Барсага тўғри келадими? Унга жамоада қандайдир конкрет вазифа юкланмаганга ўхшайди. Биз ҳали ҳам унинг клубда учун ким бўлишини билмаймиз. “Атлетико“да ҳар мавсум у камида 15 та гол урган, аммо Каталонияда у ҳали бундай муваффақиятга эришгани йўқ.\n6. Усман Дембеле (“Дортмунд“ “Барселона“ га, 105 млн. евро, 2017)\nДембеле тўрт йил олдин Неймар кетганидан кўп ўтмай ўзини Ноу Кампда кўрди. Ва ҳозирга қадар у бу ерда барқарор юлдуз эмас, балки “катта истеъдод“ сифатида. Айниқса, унга жароҳатлар халал бермоқда, бу эса унинг трансфери қачондир ўз самарасини беришига шубҳа туғдирмоқда.\n7. Пол Погба (“Ювентус“ - “Манчестер Юнайтед“, 105 млн. евро, 2016)\nПогба анчадан буён “Манчестер Юнайтед“ да таркибида, аммо ундан қандай қилиб максимал даражада фойдаланиш ҳақида гап кетса,Сулшер ҳам ўйланиб қолса керак. Баъзан у майдонни ёндиради, баъзида эса унинг бор йўқлиги билинмай қолади. Ва шу билан бирга, “Ювентус“ ўзининг собиқ футболчисига қизиқиши ҳали ҳамон давом этмоқда. Аммо битта нарса аниқ: бундай пул учун инглизлар ундан кўпроқ нарсани кутишган.\n8. Эден Азар (“Челси“ - “Реал“, 100 млн. евро, 2019)\nБир жароҳатдан кейин бошқаси уни тақиб қилиб юради. У майдонга тушганда ҳамма хурсанд,лекин доим кейинги учрашувда майдонга тушиш-тушмаслиги сўроқ остида қолаверади. Икки мавсумда тўрттагина гол бу нима бўлишидан қатъий назар бу даражадаги футболчи учун даҳшатнинг ўзи.\n9. Криштиану Роналду (“Реал“ - “Ювентус“, 100 млн. евро, 2018)\nУ голлар урди. 88 учрашувда 75 гол уриш бу ҳар қандай вазиятда ҳам ажойиб кўрсаткич. Аммо португалиялик нафақат голлари учун жамоага олиб келинганди, балки Чемпионлар Лигасидаги ғалаба учун сотиб олинган.Бу совриндан эса ҳалигача дарак бўлгани йўқ. Ушбу мавсумда ҳатто миллий чемпионат ҳам бой берилди. Бунга Роналду айбдор эмас, аммо туринликлар ундан норози ва ҳатто уни бирон бир клубга сотиб юборишни ўйлаётган кўринади.\n10. Гарет Бейл (“Тоттенхем“ - “Реал“, 100 млн.эвро, 2013)\nБу трансферга баҳо бериш бироз қийин. Бир томондан, Бейл Чемпионлар лигаси финалларида уч гол урган ва тўрт маротаба ушбу турнирнинг ғолиби бўлган. Унинг “Реал“даги фаолиятида бир қанча ёрқин воқеалар бўлган. Испания кубоги финалида урган голи эса унинг фаолиятининг чўққиси каби кўринади. Аммо танқидчилар уни Мадридда қандай эслаш мумкинлигини ҳали ўзлари ҳам билишмайди. У яхши трансфер бўлганми,албатта. Аммо ўша пайтдаги рекорд миқдордаги маблағ учун улар барибир бундан-да зўрроқ Бейлни кутишган бўлса ажаб эмас.Энди у “Тоттенхем“да ва ундан ҳар доимгидек кўп нарса кутилмоқда.\n"Ман Сити" Зинченконинг келажаги борасида қарор қабул қилди.\n"Ювентус" "Барселона" футболчисини ижарага олишга тайёр\n"Ливерпул" "Сассуоло" форвардига қизиқмоқда\nЛокателли учун европа грандлари жиддий қизиқиш бидирмоқда.\n"Лацио" ҳужумчиси Англия чемпионатига йўл олиши мумкин.\n"Айнтрахт" клуби ҳужумчиси учун АПЛ грандлари курашмоқда.\n"Фиорентина" "Штутгарт" форварди трансферни амалга оширади\n"Челси" "Вулверхемптон" форвардига қизиқмоқда\n"Рома" Руи Патриcиу билан шартнома борасида келишиб олди\nТирнининг "Арсенал" билан янги шартномаси тафсилотлари маълум бўлди\nСерхио Рамоснинг собиқ агенти: Унга ким ҳуқуқ эгаси бўлса, у "Реал" дан кетишига йўл қўймаслиги керак эди\nДоомфриес - "Интер" нинг трансфер мақсади\nВИДЕО Аргентина - Уругвай Америка кубоги 2021 | 2-тур\nВИДЕО Чили - Боливия | Америка кубоги 2021 | 2-тур\nВИДЕО Англия - Шотландия | УEФА Эвро-2020 | Гуруҳ босқичи | 2-тур\n"ПСЖ" "Манчестер Юнайтед" га Погба учун янги таклиф тайёрламоқда.\nАмерика Кубоги. Аргентина Уругвайни мағлуб этди, Чилида ҳам ғалаба\nЕвро-2020. Англия Шотландияни мағлуб қила олмади.\nМюнхеннинг "Бавария" си Доомфрисга қизиқиб қолди\n"Манчестер Сити" Риёд Маҳрез ва Раҳим Стерлинг бўйича таклифларни кўриб чиқишга тайёр. 1\nКонсейсау "Наполи" нинг янги бош мураббийига айланади 1\n"Интер" нинг собиқ футболчиси Микон Сан-Маринодан келиб қўшилган\n39 ёшли бразилиялик профессионал фаолиятини давом эттирмоқда.\nМесси АҚШ чемпионатида фаолиятини давом этириши мумкин.


LG компаниясининг 4K ULTRA HD USB-C монитори халқаро миқёсда эътироф этилмоқда\n11:13 / 16.05.2016\nМазкур монитор жаҳон сертификатлаш ташкилотларининг юқори маъёрларига жавоб бермоқда.\nLG компанияси томонидан ишлаб чиқилган янги 27-дюймли 4K Ultra HD USB-C монитори (модель 27UD88) юқори сифат меъёрлари, рангларни аниқ акс эттириши, тасвир ўлчами ва меҳнат самарадорлиги функциясига кўра, жаҳоннинг обрўли синов марказлари томонидан тан олинди. Intertek, TÜV, UL ва VESA каби ташкилотлар мониторга ўз сертификатларини тақдим этиб, LG 27UD88 модели сифат ва самарадорлик бўйича юқори стандартларга жавоб беришини қайд этишди.\nМониторнинг рангларни акс эттириши, рангни кўрсатиш тезлиги, кўриш бурчаги ва ўлчами борасида ўтказган синовларидан сўнг, Буюк Британиянинг Intertek ташкилоти LG 27UD88 мониторини «Сифат кўрсаткичи» сертификати билан тақдирлаб, унинг барча кўрсаткичлари IDMSнинг 1.03 таснифидаги меъёрига тўғри келишини таъкидлади. Синаш, текшириш ва сертификатлаш бўйича немис ташкилоти TÜV Rheinland эса, мониторнинг тасвирни ажойиб кўрсатиш сифатини алоҳида қайд этган. Бундан ташқари, LG 27UD88 монитори Американинг стандартлаш, текшириш ва синаш ташкилоти UL. томонидан ҳам ўрганилган ва қуйидагича хулоса қилинган: LGнинг 27UD88 монитори USB-C ва Thunderbolt 3 портларига эга барча ноутбуклар ва MacBook билан уйғунлаша олади. Шу билан бирга у VESA сертификатини олган илк USB-C монитори ҳисобланади.\n«Бизнинг фикримизча, жорий йилда Ultra HD мониторларига бўлган талаб ўтган йилгига нисбатан 3 марта ошади», - дейди LG компаниясининг мониторлар ва ШК (шахсий компьютерлар) бизнес бўлими раҳбари Жанг Ик-Хван (Jang Ik-hwan). – «Бизлар ишлаб чиқараётган ҳар бир мониторда LGнинг илғор технологиялари қўлланилиши сабаб, 4K монитори истеъмол электротехника маҳсулотларини синовдан ўтказиш ва сертификатлаш бўйича йирик халқаро ташкилотлари томонидан тан олиниши ажабланарли эмас».\nLG монитор 4K Ultra HD Intertek TÜV


Скрипалларнинг заҳарланишдан кейинги ҳаёти ҳақида тафсилотлар... » Ўзбекистон янгиликлари – Zamin.uz\nСкрипалларнинг заҳарланишдан кейинги ҳаёти ҳақида тафсилотлар...\n08 январь 2019, 14:30\nГРУ собиқ полковниги Сергей Скрипаль ва унинг қизи Юлия, катта эҳтимол билан, заҳарлашга уриниш ҳолатидан кейин Буюк Британияда қолишган. Бу ҳақда The Telegraph хавфсизлик хизматларидаги ўз манбаларига асосан ёзмоқда.\nУларнинг тахминича, Скрипаллар Англия жанубида жойлаштирилган. У ерда улар тор доирадаги тиббий экспертлар назорати остида яшамоқда. Эҳтимол, Юлия ҳатто иш топган ҳам бўлиши мумкин - нашр суҳбатдошлари фикрича, унинг рус тилини билиши бунда қўл келади.\nШу билан бирга, гувоҳларни ҳимоя қилиш дастурига қарамасдан, оила Россия ва Буюк Британиядаги қатор яқин дўстлари билан алоқаларни сақлаб турибди, баъзилари эса ёзда Скрипалларни кўргани ҳам борган, дея таъкидлайди The Telegraph манбалари.\nЮлия Скрипаль 10 апрель куни шифохонадан чиқарилди, отаси 18 май куни у ерни тарк этди. Ўшандан бери собиқ полковник матбуот ёки расмийлар билан алоқа қилмади. Унинг қизи Reuters агентлигига интервью бериб, узоқ муддатли истиқболда Россияга қайтишни режалаштираётгани, бироқ ҳозирча Лондондаги махфий бошпанада қолишга мажбур эканини айтди.\nСкрипаллар 4 март куни Солсберида заҳарланди. Лондон расмий версиясига кўра, уларга қарши СССРда кимёвий қурол сифатида ишлаб чиқилган «Новичок» асаб-фалажловчи моддаси қўлланилган, суиқасд ортида эса Россия раҳбарияти турибди.\nЯнгиликлар » Дунё » Скрипалларнинг заҳарланишдан кейинги ҳаёти ҳақида тафсилотлар...\n11:55 Скрипаль иши: собиқ жосусни заҳарлаш кимга керак эди?\n14:22 Скрипаль Россияда жуда юқори даражадаги "коррупция схемаси" ҳақида гапирди\n16:55 «Янги фактлар Скрипаль иши бўйича вазиятни кескин ўзгартириши мумкин»\n11:27 Европа Россияга қарши: 100 дан ортиқ россиялик дипломат уйига қайтарилади


Мазкур ижтимоий акция барча ҳудудларда бўлгани каби Самарқанд вилоятининг шаҳар ва туманларида ҳам кенг қулоч ёйди.\n— Ҳафталикни аъло даражада ўтказиш мақсадида учта гуруҳ тузилди, — дейди вилоят соғлиқни сақлаш бошқармаси бош мутахассиси Гулноза Ҳожиметова. — Ҳар бир гуруҳда кардиолог, уролог, лор, невропатолог, стоматолог, травматолог, терапевт, офтальмолог каби мутахассислар жамланиб, аҳолининг турли қатлами, хусусан, уруш ва меҳнат фахрийлари, хотин-қизлар, оналар ҳамда болалар кўрикдан ўтказилаяпти.\nМутахассислар Пастдарғом, Тайлоқ, Булунғур, Қўшработ, Жомбой, Самарқанд туманларига ташриф буюриб, мурожаат ва маслаҳат билан келган кишилар билан суҳбатлашишди. Таҳлил натижаларига қараб, беморларнинг қай бири уйида — амбулатория шароитида ёки вилоятдаги даволаш муассасаларида, бошқаси эса ихтисослаштирилган тиббиёт марказларида даволаниши тушунтирилди. Сурункали соғломлаштиришга муҳтожлар учун махсус сиҳатгоҳларга йўлланмалар берилди. Бундан ташқари, ҳафталик давомида кўчма дўкон орқали дори-дармонлар рецепт асосида имтиёзли (бепул) тарқатилмоқда. Масалан, биргина Пастдарғом туманида ана шундай беморларга 8 миллион сўмлик дорилар берилди.\n— Бундай ғамхўрликдан кўнглимиз тоғдек кўтарилди, — дейди қўшработлик меҳнат фахрийси Абдулҳаким ота Мамарасулов. — Юртимизда инсон қадри нечоғли улуғ эканлиги мана шундай тадбирлар мисолида ҳам кўзга яққол ташланиб турибди.\nСаломатлик ҳафталиги доирасидаги тадбирлар Сурхондарё вилоятида ҳам катта уюшқоқлик билан ташкил этилди.\n— Пойтахтдан ташриф буюрган мутахассислар дастлаб Жарқўрғон туманидаги қишлоқ врачлик пунктларида бўлиб, аҳолига тиббий хизмат кўрсатиш учун яратилган шарт-шароитлар билан яқиндан танишдилар, — дейди вилоят соғлиқни сақлаш бошқармаси бошлиғининг ўринбосари Холиёр Бакумов. — Малакали шифокорлар Сариосиё, Узун, Денов туманларида бўлиб, ёши улуғ кишилар, хотин-қизлар, болаларни кўрикдан ўтказишди.\n— Ёшим 94 да, — дейди Денов шаҳрида яшовчи биринчи гуруҳ ногирони Умар Саидов. — Президентимизга кўпдан-кўп раҳмат. Мустақилликка эришганимиздан буён кексалар, аёллар ва болалар саломатлиги доимо давлатимиз эътиборида. Тошкентдан келган шифокорлар ҳаммамизни тиббий кўрикдан ўтказиб, маслаҳатлар беришди. Фуқаросини, кексаларини, аёлларини эъзозлайдиган шундай юрт яна қаерда бор?! Тажрибали шифокорлар касаллигимни бир зумда аниқлаб, ташхис қўйишди. Дори-дармон, даволанишим учун йўлланма беришди.\nБундай кенг қамровли тиббий кўрикларни вилоятнинг Шўрчи, Қумқўрғон ва бошқа туманларида ҳам ўтказиш режалаштирилган. Ўз навбатида, тадбир давомида уюштирилаётган маҳорат сабоқлари ҳудудларда фаолият юритаётган шифокорлар тажрибасини орттиришда муҳим омил бўлмоқда.\nМазкур рукндаги бошқа мақолалар: « Қисқа сатрларда\tВатанга муҳаббат, бурчга садоқат »


Улуғбек Долимов. Абадий зиё маскани - www.ziyouz.uz\nБош саҳифа Илм ва фанАдабиётУлуғбек Долимов. Абадий зиё маскани\nЧоп этилган 30.03.2014 МуаллифZiyouz.uz\nМадрасалар қадимдан олий ўқув юрти мақомида бўлган. Уларнинг пайдо бўлиши ўқитишда янги усулларнинг вужудга келиши билан узвий боғлиқдир. VIII-IX асрларда талабалар, асосан, масжидларда ўқитилар, уларда мусулмон дини ақидалари, исломий илмлар (нақлий илмлар) билан бир қаторда, аниқ фанлар (ақлий илмлар) ўқитилар эди. Талабаларга ўқитиш жараёнида айтиб турилган, улар ёзганлар. Бу «имло» усули деб юритилган. Х асрдан бошлаб ўқув муассасаларида «имло» усулидан воз кечилди. Швейцариялик арабшунос олим Адам Мец бу ҳақда қуйидагиларни ёзади: «Ўқитишда янги усулларнинг вужудга келиши, ўз навбатида, янги турдаги ўқув муассасаларининг пайдо бўлишига сабаб бўлди. Аввал айтиб туриб ёздириш, яъни, «диктовка» («имло») усули ўқитишда энг юқори даража ҳисобланган бўлса, Х асрдан бошлаб «тадрис» («шарҳ», «изоҳ», «мунозара») усули етакчи мавқени эгаллади. «Тадрис» усули ўша даврда қабул қилинган илмий мунозара билан узвий боғлиқ эди, масжидлар эса мунозара учун мувофиқ эмас эди. Натижада, бу даврга келиб мадраса вужудга келди». (Адам Мец. Мусульманский ренессанс. Москва. Издательство «Наука». 1978. стр.154).\nХV асргача фаолият кўрсатган мадрасалар вақфномаларининг бизгача етиб келмаганлиги ёки топилмаганлиги туфайли уларда ўқитилган фанлар, ўқув жараёни, дастури, китоблар, ўқитиш усуллари тўлароқ маълумот бериш имкониятига эга эмасмиз. Аммо Алишер Навоий «Вақфия» асарида ўзи қурдирган «Ихлосия», «Шифоия», «Хисравия» мадрасаларига ажратилган вақфи ҳақида, уларда фаолият кўрсатган мударрисларга, толиби илмларга йиллик, ойлик маоши, ҳатто бўғдой ва арпа ҳисобида ошлик (озиқ-овқат) белгиланганлиги ҳақида кенг маълумот беради: «Арбоби вазоиф – икки олими муттақи мударрис бўлғай: ҳар бирининг йиллик вазифаси минг икки юз олтун нақда, йигирма тўрт юк ошлиғким, сулси арпа, сулсони буғдой бўлғай. Ҳар ҳилқаи дарсда ўн бир толиби илмким, бориси йигирма икки бўлғай, аъло – ҳар бирига ойлиқ нақд йигирма тўрт олтун, йилда буғдой беш юк; васат – секиз: ойлиқ ҳар бирига нақда ўн олти олтун буғдой йиллиқ тўрт юк; адно – секиз: ойлиқ ҳар бирига нақда ўн икки олтун, ошлиқ йиллиқ учун юк. Олти хушхон ҳофиздан мусаддирға йиллиқ нақди беш юз олтун муносафа ошлиқ ўн беш юк; сойирдан ҳар бирига йиллиқ нақда юз саксон олтун, буғдой тўрт юк. Шайхқа йиллиқ нақда минг олтун, муносафа ошлиғ ўн юк. Воизға йиллиқ нақда беш юз олтун, буғдой ўн юк. Илмоғи масжиди жомиъда хатиб бўлуб, мактаб дағи тутғай, йиллиқ нақда икки юз олтун, буғдой ўн юк. Муқриға йиллиқ нақда юз олтун, буғдой беш юк. Хонақоҳ таббохнинг йиллиғи нақда икки юз саксон олтун, буғдой беш юк. Табақчиға йиллиқ нақда юз олтун, буғдой беш юк. Бир фаррош ва икки ходимдан ҳар бириға икки юз олтундан олти юз олтун, буғдой беш юкдан ўн беш юк».\nУмуман, мадрасалар аълам, қозикалоннинг умумий раҳбарлигида фаолият кўрсатган аммо мадрасайи олия – давлат миқёсидаги мадрасаларга мударрис тайинлаш, уларнинг билим савиясини текшириш, талабаларни вақти-вақти билан имтиҳон қилишда подшоҳлар, хону амирлар бевосита бошчилик қилганлар. Алишер Навоийнинг кичик замондоши, тарихчи олим, шоир Зайниддин Восифий ўзининг «Бадоеъ ул-вақоеъ» асарида Улуғбекнинг Самарқандда бино қилган мадрасайи олияга мударрис тайинлаши билан боғлиқ бир воқеани шундай тасвирлайди: «823-йил (1420 йил милодий) куз фаслининг фараҳбахш куни, мадраса қурилиши итмомиға етган, ҳаммаёқ саранжом-саришта, олимлар, толиби илмлар, қозиюл-қуззот, сарой аҳли янги мадраса ҳовлисига жам бўлган. Ҳаммани бу фирдавсмонанд мадрасанинг биринчи мударриси (ҳозирги атамада ректор – У.Д) ким бўлиши қизиқтирар эди. Мирзо Улуғбек тўпланганларга мурожаат қилиб: «Ҳамма илмларда етукликка эришган киши ушбу мадрасанинг биринчи мударриси бўлсин», дейди. Шу пайт, одамлар эътиборидан ташқарида, ғишт қолдиқлари уюми устида ўтирган, бир ҳолатда кийинган одам ўрнидан туриб: «Бу мартабага мен лойиқдурман», дейди. Мирзо Улуғбек уни бир оз синаб кўрди ва илмий етуклигига ишонч ҳосил қилгач, имтиҳон дарси ўтишни буюрди.\nУ ҳаммомда покланиб, тоза кийимлар кийиб, белгиланган куни худди шу Улуғбек мадрасасида тўқсон олим ва талаба ҳузурида имтиҳон дарсини ўтди. Батлимус (Клавдий Птолемей)нинг «Ал-Мажастий» («Альмагест» 1-2 асрларгача бўлган астрономия фани ютуқларининг геоцентрик тизимдаги баёнига бағишланган) асари бўйича ниҳоятда юксак илмий савияда ўқилган бу имтиҳон дарсини фақат Қозизода Румий ва Мирзо Улуғбек тушунди, холос. Бу ўз даврининг етук олими ва мударриси Шамсиддин Муҳаммад Ҳавофий эди».\nБу анъана ХХ аср бошларигача давом этди. Хоразмнинг улуғ маърифатпарвар хони Муҳаммад Раҳимхон – Феруз вақти-вақти билан мадраса талабаларни имтиҳон қилар, мударрисларнинг билимини текшириб турар экан. Давлат аҳамиятига молик бўлган мадрасалар мударрисларини ўзи тайинлаган, дарсларни қандай савияда ўтишларини аниқлаш мақсадида, ҳозирги атама билан айтгнда, мударрисларни «очиқ дарслар» ўтказишга даъват этган. Бу ҳақда хоннинг замондоши, тарихчи олим, ҳаттот Ходим қўйидагиларни баён қилади: «Арабхон мадрасасининг охуни (мударриси – У.Д) Юсуф Ҳожи Доий адабиёт илми бўйича Саъдийнинг «Гулистон» ва «Бўстон» асарлари, Фирдавсийнинг «Шоҳнома» асари бўйича сабоқ берганида, Феруз мазкур асарлар юзасидан саволлар бериб, бизни имтиҳон қилдилар. Ана шундай пайтларда бирортамиз ғазал ўқишда хатоликка йўл қўйсак ёки бирорта сўзни нотўғри талаффуз этсак, Феруз бизни тўхтатиб, хатоларимизни тўғрилар, у ёки бу сўзнинг маъносини айтиб берар, ҳеч хафа қилмасдан камчилигимизни йўқотишга ёрдам берарди… Хон ҳазратларининг мударрислар дарсларини тез-тез кузатиб туриш одати бор эди». (Муҳаммад Юсуф Баёний. Шажараи Хоразмшоҳий Тошкент. Камалак наширёти. 1991 йил. 254-бет).\nМадрасайи олияда дарс бериш, ўқитиш усуллари алоҳида эътиборга лойиқдир. Улуғбек дарс бериш жараёнида, айниқса, мунозара-баҳс усулига тез-тез мурожаат қилган. Дарҳақиқат, мунозара усули, биринчидан, талаба нутқини ўстирса, иккинчичдан, масала моҳиятини чуқур идрок қилишга олиб келади. Улуғбек фақат талабаларга дарс бериш билан чекланмай, мадраса мударрисларига, расадхонада ишловчи олимларга ҳам дарс ўқир, мунозаралар ўтказар, шу билан уларнинг малакасини оширар эди. Ўзига хос академия вазифасини ўтаган Улуғбек расадхонаси мударрислар малакасини оширадиган илм маскани ҳам саналган. Мадрасайи олиянинг деярли ҳамма мударрислари расадхонада илмий изланишлар, асарлар яратиш Билан машғул бўлганлар. «Самарқанд академияси» ҳақида бундан 250 йил муқаддам машҳур француз ёзувчиси, файласуфи Франсуа Вольтер анча эътиборга лойиқ фифкрлар баён қилган.\nШу ўринда яна бир муҳим масалага ойдинлик киритиш мақсадга мувофиқдир. Ўтмишда мадрасалар билан ёнма-ён масжид ва хонақоҳлар қурилган. Шўролар мафкурасига кўра кўпинча илмий асарларда хонақоҳларфақат дарвеш ва қаландарлар, шайх ва зоҳидлар зикр тушадиган маскан сифатида баҳолаб келинган. Аслида, хонақоҳлар ҳам мадрасалар вазифасини бажарадиган бўлиб, талабар учун бир неча ҳужралари, дарсхоналари, кутбхона, илмий мунозара ўтказиш учун махсус катта хона, мударрис ва воиз учун мармар ёки ёғочдан ишланган минбари бўлган, талабаларга мунтазам дарс берилган. Тарихчи олим Ғиёсиддин Хондамир ўзининг «Хулосат ул-ахбор» асарида Алишер Навоий бино қилган «Ихлосия» мадрасасида ҳамда «Халосия» хонақоҳида дарс берган даврнинг 20 дан ортиқ атоқли мударрисларини санаб ўтади. Унинг мударрислар Мавлоно Бурҳониддин Атоуллоҳ ҳамда Амир Иброҳим Машҳадий ҳақидаги сўзларга эътибор беринг: «Хулқининг яхшилиги, фахму фаросатининг тезлиги билан замондошларидан мумтоздир. Бир мунча вақт ҳоқони Саид ҳазратлари Шоҳруҳнинг мадрасасида ҳамда султон ҳазратларининг яқин дўст (Алишер Навоий)нинг «Халосият» хонақоҳида дарс бериш билан машғул бўлди… Амир Иброҳим Машҳадий «Султония» мадрасасида ҳамда фазилатли «Халосия» хонақоҳида дарс бериш билан машғул, талабаларнинг кўплари ул жанобга мулозим бўлиб, кўп баҳра олмоқдалар».\nХудди ҳозирги етакчи университетларда бўлгани каби, Улуғбек мадрасайи олиясида ҳам иқтидорли, қобилиятли ёшлар мадраса хатимдан кейин мударрис сифатида олиб қолинган. Мана шундай ёшлардан Алоуддин Али Қушчи, Абдураҳмон Жомий, Мансур ал Коший ва бошқалар улуғ алломаи замон Қозизода Румий ҳамда Улуғбеклар эътиборига тушган ва шу мадрасада дарс берган эдилар. Абдураҳмон Жомий 1452 йилга қадар Улуғбек мадрасасида сарф ва наҳфдан дарс берган эдилар. У кейинчалик мударрислик тажрибаларини умумлаштириб, «Шарҳи мулло» асарини яратди, бу асар «Ал-қофия» асарига шарҳ бўлиб, ХХ аср бошларида ҳам мудрасаларда асосий дарсликлардан бири сифатида қўлланиб келган. Мадрасайи олияни муваффаққиятли хатм қилганларга турли мадрасаларда мударрислик қилиш мумкинлиги ҳақида ижозатнома (баъзи манбаларда санад) – диплом берилган.\nТалаба домланинг дарси билан (энг юқори илмий савияда ўтса ҳам) чекланиши мумкин эмас. У китоб устида мустақил ишлаш малакасига эга бўлиши керак. Талаба илмдаги бир муаммо юзасидан олимларнинг турлича қарашларини билиши ва уларга ўзининг шахсий муносабатини англата олиши керак. Шу мақсадда мадрасайи олиялар қошида бой кутубхоналар, уларда ноёб китоблар бўлган, даврнинг кўзга кўринган дабирлари, саҳҳофлари, ҳаттотлари фаолият кўрсатганлар, улар янги-янги китобларни кўчирганлар, кутубхонани керакли асарлар билан бойитганлар. Булардан ташқари, подшоҳлар, улуғ мутафаккирларнинг шахсий кутубхоналари бўлган, улардан иқтидорли талабалар фойдаланганлар.\nШарқ мамлакатлари, айни замонда, Марказий Осиё мадрасаларида асосий ўқитиш усулларидан бири – шарҳлаб ўқиш усули эди. Маълумки, мадрасаларда аниқ фанлардан: риёзиёт, фалакиёт, ҳандаса, жўғрофия, тиб илмлари; ижтимоий фанлардан: мантиқ, фиқҳ, илми қофия, илми бадеъ, илми маоний кабилар ўқитилган. Шуни алоҳида таъкидлаб ўтиш керакки, бу фанлар йўналишида улуғ олимлар томонидан яратилган илмий асарлар талабалар билим савиясидан анча юқори эди. Олимлар кўп ҳолларда ушбу асарларини ёзаётган вақтда мадраса талабаларининг билим савиясини, ёшлик хусусиятларини ҳисобга олмаган ҳолда ўзларининг билимларини асарга киритганлар. Чунки бу асарлар дарслик эмас-да. Шунинг учун талабалар ўқиётган асар материалларини пухта ўзлаштира олмаганлар, қийналганлар. Буни яхши тушунган кенг маълумотли мударрислар – олимлар бундай асарларни талабаларбоп қилиб қайта ишлаб чиққанлар – мадрасада ўқитиладиган ҳар бир асар учун шарҳ ёзганлар. Мазкур шарҳловчи олимлар асарнинг бошидан охиригача шарҳ беришга, асар муаллифининг фикрларини кенг миқёсда очишга ҳаракат қилганлар. Бундай шарҳлар мадраса талабаларининг асарни тушунишлари учун катта ёрдам берган. Демак, талаба илмий асарни ҳам, унга ёзилган шарҳни ҳам ўқишга мажбур бўлган. Шарҳ асардаги ҳар бир муаммони очишга хизмат қилган. Айниқса, мантиқ илмини, илми аруз, илми маоний, илми бадеъ каби адабиётга оид илмларнинг моҳиятини очишда шарҳлаб ўқитиш усули катта ёрдам берган. Кейинчалик шарҳ фақат мадрасаларда ўқитиладиган асарлар учун эмас, балки барча илмий асарларга кенг изоҳ бериш, муаллифнинг фикрларини кенгайтириш, соддалаштириш учун хизмат қилган.\nМаълумки, Шайх Муслиҳиддин Саъдийнинг «Гулистон» асари неча-неча асарлар давомида мадрасаларда ўқитилган. 1909 йилда Муродхўжа дома Солиҳхўжа ўғли уни ўзбек тилига таржима қилган; шу билан бирга, талабаларга ва мударрисларга қулай бўлсин учун кўпгина сўфиёна фикрларга, жўғрофий номларга, тарихий исмларга кенг шарҳ берган. Шундай шарҳлар талабалар учун асар мазмуни, бадииятини, ижодкорнинг фалсафий қарашларини чуқур идрок қилиш имконини берган. Шунин учун ҳам китобга шарҳ берувчи мударрис турли манбаларни кўздан кечиради ва шарҳ учун материаллар тўплайди.\nМадрасаларда шарҳлаб ўқитиш тарихий анъанага эга. Бу анъана, айниқса, мадрасаларда кенг қўлланган. Шарқ мамлакатларида, шу жумладан, Марказий Осиёда шарҳлаб ўқитиш Х асрдан эътиборан мадрасаларга ҳамда қисман мактабларга татбиқ этила бошланди. Шарқнинг энг илғор Улуғбек мадрасасида Қозизода Румий, Ғиёсиддин Жамшид Коший, Улуғбек , Али Қушчи математика ва астрономия илми фанидан, Ҳожи Бурҳониддин тиббиёт илмидан, Фазлуллоҳ Абулайсий фиқҳ, илми бадеъдан, Абулқосим Самарқандий тилшунослик, адабиётшунослик илмларидан, Абдураҳмон Жомий сарф ва наҳвдан дарс берганлар. Мударрислар талабалар таълим-тарбиясига ниҳоятда катта масъулият билан қараганлар. Ўз даврининг олимлари томонидан яратилган ва дарслик сифатида фойдаланиладиган асарлар талабалар руҳиятини, билим савиясини яхши билган мударрис – педагоглар, бундай асарларга шарҳ яратганлар. Шарҳловчи мударрис дарслик-асарнинг бошидан-охиригача тушунтириш матнини ёзган, асар муаллифининг илмий фикрларини кенг таҳлил этган, керакли ўринларда шу мавзудаги бошқа илмий асарлар билан муқояса қилган. Шундай шарҳ берувчиларни шориҳ, – деб атаганлар. Шориҳлар мударрис-педагог бўлиш билан бирга, ўз даврининг билим доираси анча кенг олимлари ҳам бўлганлар. Кўп ҳолларда шориҳлар шарҳларни китобнинг ҳар бети ҳошиясига ёзганлар. Бундай шарҳни шарҳи муҳашшо ёки ҳошияйи шарҳ деб атаганлар. ХV асрда Алишер Навоий раҳнамолигида Ҳирот шаҳрида ўнлаб шориҳлар етишиб чиқдилар. Ҳиёсиддин Хондамир ўзининг «Макорим ул-ахлоқ» ва «Хулосат ул-ахбор» асарларида Сайфиддин Аҳмад Тафтазоний, Ҳусайн Виоз Кошифий, Фасиҳиддин Муҳаммад Низомий, Имомиддин Абдулазиз Абхарий, Ҳожа Абулқосим Абулайсий (Фазлуллоҳ Абулайсийнинг ўғли – У. Д.) каби мударрис-шориҳлар ва уларнинг шарҳий асарлари ҳақида кенг маълумот беради: «Охунд Фасиҳиддин Муҳаммд Низомийнинг ҳикмат, риёзиёт, маънилар баёни, сарф ҳамда наҳв илмлари бўйича ёзган асарлари кўп ва уларнинг аксарияти талабалар орасида машҳурдир. Ул жаноб фиқҳ ва ҳадис илмлари бўйича ҳам бениҳоят моҳир бўлгани учун шу кунларда «Виқоя»га шарҳ ёзиш Билан банддир, иншооллоҳ, тамомлаш зийнатига муяссар бўлғай».\nМадраса таълимининг ўзига хос хусусиятларидан келиб чиққан ҳолда, араб ва форс тилларини ўқитиш масаласига алоҳида эътибор берилган. Мактабларда тушунмасдан қуруқ ёдлш асосий ўринни эгаллаган бўлса («катта бўлганда тушуниб олади», – деган ақида одат тусига кирган – У.Д.), мадрасаларда эса ўқилган асарни чуқур таҳлил этиш, идрок қилиш, бошқа асарларга нисбатлаш, мантиқий фикрлаш биринчи ўринга кўтарилган. Бунинг учун, аввало, араб ва форс тилларини, мантиқ илмини мукаммал билиш талаб қилинар эди.\nМадрасаларимиз тарихидаги бундай нурли саҳифалар асргача давом этди. Ватанимиз чор Россияси томонидан босиб олингач, бошланғич ва олий таълимдаги инқироз чуқурлашди. Мактаб ва мадрасаларни асрлар давомида иқтисодий жиҳатдан таъминлаб келган вақф мулклари мустамлакачилар тасарруфига ўтди. Мактаб ва мадрасаларда фақат диний илмларгина ўқитилиб, аниқ фанлардан ибтидоий билим олмоқчи бўлганлар учун рус-тузем мактабларида ўқиш жорий этилди. Натижада, миллий таълим йўққа чиқарилди, бу ҳол узоқни кўра оладиган ўзбек зиёлиларининг норозилигига сабаб бўлди. Улар чор Россиясидек маккор мустамлакачилар таъқиб ва тазйиқлари остида инқироз ботқоғига ботган ибтидоий мактаблар ўрнида «усули савтия» методига асосланган «усули жадид» мактаблари ташкил қилиш, мадрасаларни замонавий илмлар заминида қайт тиклаш, замонавий олий ўқув юртлари – университетлар очиш учун кураш олиб бордилар. Бу зумранинг тепасида Маҳмудхўжа Беҳбудий, Мунавварқори Абдурашидхонов, Абдулла Авлоний, Саидаҳмад Васлий каби истиқлол фидойилари турдилар.\n«Шарқ юлдузи» журналининг 2010 йил 1-сонидан олинди.\n Юк – бир улов кўтарадиган оғирликдаги юк.\n Сулс – учдан бир.\n Сулсон – учдан икки.\n Ҳалқаи дарс – синфдаги талабаларнинг устоз атрофида халқа бўлиб ўтириши.\n Мусаддир – бошловчи, бошчи.\n Муносафа – бир нарсани иккига бўлиш.\n Муқри – қироат билан ўқувчи, қори.\n Таббох – ошпаз.\n Табоқчи овқат ташувчи\n← Аввалги Аввалги Зихор Зирорий. Жазоир якшанбаси (ҳикоя)\nКейинги → Кейинги: Аср сири: Ойнинг иккинчи томони


Россиялик фермерлар иссиқхонада сабзавотлар етиштириш ҳажмини 4 фоизга кўпайтирди • EastFruit\nБош саҳифа › Янгиликлар › Россиялик фермерлар иссиқхонада сабзавотлар етиштириш ҳажмини 4 фоизга кўпайтирди\nРоссиялик фермерлар иссиқхонада сабзавотлар етиштириш ҳажмини 4 фоизга кўпайтирди\nМуаллиф: EastFruit 7 Авг 21 7 Авг 21 021\nРоссияда йиғим-терим кампанияси фаол босқичда – мамлакатнинг 56 вилоятида мунтазам иш олиб борилмоқда. Шунингдек, корхоналарда эртаги сабзавотлар – карам, сабзи, лавлаги, пиёз, помидор, бодринг кабиларнинг ҳосили йиғилади. Россия қишлоқ хўжалиги вазирлиги маълумотларига кўра, бу йилги ҳосил ўтган йилги кўрсаткичлардан ошиб кетди.\nОчиқ майдондаги 500 минг тоннадан зиёд сабзавот йиғиб олинди. Ушбу сабзавотларни етиштирувчилар орасида анъанавий лидерлар Волгоград, Aстрахань, Ростов, Саратов ва Москва вилоятлари, Краснодар, Ставрополь ўлкалари, шунингдек, Шимолий Кавказ республикаларидир.\nИссиқхона сабзавотчилиги сегментида ҳам ижобий динамика қайд этилган. Йил бошидан буён иссиқхоналарда 919,6 минг тонна маҳсулот етиштирилди, бу 2020 йилнинг шу даврига нисбатан 4 фоизга кўпдир. Шу жумладан, 551 минг тонна бодринг ва 350 минг тонна помидор ҳосили йиғиб олинди. Липецк, Москва, Волгоград, Калуга, Новосибирск вилоятлари, Краснодар ва Ставрополь ўлкалари, Карачаево-Черкессия, Татаристон ва Бошқирдистон республикалари етакчи ўнталикка кирган.\nИссиқхона сабзавотчилиги тармоғининг ривожига давлат қўллаб-қувватлови ёрдам бермоқда. Корхоналарга компенсацион ва рағбатлантирувчи субсидиялар, шунингдек, имтиёзли кредитлар берилмоқда.\nиссиқхонада етиштирилган сабзавотларишлаб чиқаришовощиРоссия\n21 Сен 21 21 Сен 21 0165


Боболар демишки… Очиқ юзлилик баёнида - Hidoyat.uz\nБоболар демишки… Очиқ юзлилик баёнида\nАсосий саҳифа Мақолалар Боболар демишки… Очиқ юзлилик баёнида\nЧоп этилди Oktabr 21, 2019 Боболар демишки… Очиқ юзлилик баёнидаda fikr bildirishni o'chirish\nКулагач юзлук хуш ахлоқким, нифоқ кудуратидин бўлғай йироқ, гулшани биҳишт эрур жилвагоҳ ва мақоми ва фирдавси аълодур таҳаррук (ҳаракат) ва ороми. Очуқ юзидин халойиққа нишот (хурсандчилик) ва чучук сўзидин улусға инбсиот (шодлик). Мардумлуқ (ҳимматлилик) била кўнгулларга маҳбуб ва инсоният била жонларға матлуб. Осуда андин ёру ағёрки, мундоқ киши бўлсун умридин бархудор (баҳраманд).\nАлишер НАВОИЙнинг “Маҳбуб ул-қулуб” асаридан, 20 жилдлик, 14-жилд, 101-бет.\nБараканинг 17 манбаси\nМуросаю мадора ажрашишдан афзалдир


Зиёда Аминова2021-04-17T11:21:35+05:0017 Aprel, 2021|Интернет журналистикаси|\nЗиёда АМИНОВАнинг ижодий ишлари\nТилга ҳурмат ҳисси аввало инсоннинг ўзидан бошланиши керак эмасми?\n… лозим, керак, даркор. Ҳеч ким айтмайдики, мен ўзимдан бошлайман – дея.\n– Ўзбек тилининг мавқейини ошириш учун нима қилиш керак?Катта анжуманда, нотиқ томонидан ана шу савол куюнчаклик билан ўртага ташланди. Ёнимда ўтирган киши секин ҳамроҳига шивирлади.\n– Тил байрам 21-октябрда шекилли. Ҳали борку, аа\n– Билмадим, нега домла бу мавзуни кўтаряптилар, менам ҳайрон.\nҲа, домла жон куйдириб кўтараётган бу мавзу вақт, замон танламайдиган, кунда кунора қайғурадиган мавзудир. Баҳс бошланиб кетди. Ўз фикрини билдирувчиларнинг аксарияти ўқитувчилар экан, фикрлар дадил бўлди.\n… боғча ёшидаги болалар учун махсус қўлланмалар зарур;\nмактаб ўқувчилари ўртасида иншолар танловини ҳар чоракда ўтказиш керак;\nташкилот, корхона ва муассаса ходимларининг давлат тилида иш юритиши учун уларни ишга қабул қилишдан олдин, ўзбек тилида тест топширсинлар, бўлғуси оила эгалари ёшлар оила қуришдан олдин тиббий кўрикдан ўтиши мажбурий бўлгани каби ўз она тилида иншо ёзиши ҳам мажбурий бўлсин,тест топширсин, ахир бўлғуси ота-онаку улар…\n… лозим, керак, даркор. Ҳеч ким айтмайдики, мен ўзимдан бошлайман – дея. Ахир тилга ҳурмат ҳисси аввало инсоннинг ўзидан бошланадиган шарафли иш эмасми? Уйда яқинларимиз билан муомала жараёнида ўзимизни ҳурмат қилиб, сўз сўзласак,“Асси”, “Боҳҳи”, “Диля”, “Алиш”,“Наппи”, “Шаппи” – дейишдан ўзимизни тийсак, кўчада кетаётиб “Мы открылись”, “Милано”, “Ламоур“ ни ёнидан индамай ўтиб кетмасак, ижтимоий тармоқлардаги ўзига хос “имло”дан воз кечишда намуна бўлсак, озгини юракни “қайнатиб” турсаккина хатолардан ҳоли бўла бошлаймиз, назаримда. Хориж ёзувини пештоқига илиб савдо қилаётган дўкон соҳибига бориб, нега “Вумен” деган пешлавҳа бор пешонангизда деганмизми, йўқ. Эй менга нима деймиз, гуёки ютамиз. Аслида “Women” инглизчадан таржима қилганда, аёл деганини айтсак, оддийгина қилиб, “Аёллар учун дўкон” деб ёзилиши ҳақида фикр билдирса, тарғибот мана шундан бошланади.\nТадбиркорликни бошлаш истагида бўлган йигитга, “Фирманг номини қандай номламоқчисан? дея савол беринг, албатта бирон бир машҳур брендга уйқаш номни айтади. “Сардор бутик”, “Солнешко”, “Гранд”, “Мир электроникс”, “Гранат”. Албатта тадбиркорлик қилиш учун лойиҳа билан чиққани мақтовга лойиқ, унинг ташаббускорлиги ҳурматга сазовор. Аммо меҳнатини янада юқорига олиб чиқадиган, ҳатто хорижлик ҳамкорларнинг эътиборини тортадиган жиҳат унинг ташкилотининг номи билан боғлиқ эканини у билсин, англасин. Шундай чиройли ном қўйсинки, у нафақат туманда, вилоятда, балки республикада ҳам машҳур бўлсин. Хориж компаниялари ўзбекона талаффуз билан унинг корхонаси номини талаффуз қилсинлар ва сўрасинлар маъноси не дея? Мағзини чақиб, бизнинг тарихимизга, ўзбек тилининг мавқейига, чиройига мафтун бўлишсин. Навоий ардоқлаган, Бобур эъзозлаган, Абдулла Қодирий суҳанида қадр топган тилимизни авайлаш нафақат унинг бугуни учун, ҳатто фарзандларининг эртаси учун ибрат, ҳикмат эканини биз тадбиркорга қачон уқдирамиз. Унинг фаолияти тўкисликка йўл бошлаши баробарида, маънавият учун хизмат қилишини, бу эса юрт шарафи билан боғлиқ эканини айтиш гали келди.\n– Кечирасиз, мен тадбиркорни ҳимоя қиламан, сиз айтганингиз каби унинг ҳар ишига эътироз билдираверсам, билмадим, қандай бўларкин?\n– Яшанг, тадбиркорни албатта ҳимоя қилинг, бугун ҳукуматимиз томонидан қўйиладиган дастлабки талаб ҳам шу. Энди унинг ишига “узукка кўз мисол ярашадиган” фикрни айтсангиз яъни соф ўзбекона ном остидан меҳнат қилиши, фаолият юритиши ҳақида билдирсангиз, уни нафақат қўллаб қувватлайсиз, балки, ҳимоя қиласиз. Миллат вакили сифатида жаҳон бозорига йўл бошлаган бўласиз. Ахир бу миллий ғурур билан боғлиқ тушунча.\nШаҳар бўйлаб кеза бошлайсиз. Агар ўнта дўкон учраса, қани айтинг, шунинг иккитасида ўзбекона ном учраса дўппингизни осмонга отасиз. “Заря”, “Мир ковров”, “Мед центр”, “Дом цветов”. “Идеал”, “Вкусно”, “Обойлар маркети”, “Зеркало”. Бошингиз айланиб кетади. Қаердаман, ўзи?\nТадбиркор қандай ном қўйиши, ишлаб турган ташкилотини қандай номлаши ихтиёрийдир, аммо у рўзғорида фойдаланадиган, ота-онаси эркалаганида болаликдан қулоғидан кириб, онгига сингган она тилини ҳурматини жойига қўйишга масъул ҳисобланади. У жамоатчилик билан муомала қилаётганида бу каби вазифаларга эътибор қаратиши муҳим саналади. Фарзанд бўлиб, ўзи туғилиб ўсган юртга бўлган меҳри ҳам бу жараёнда албатта намоён бўлади. Одатда биз бу ҳақида ҳамма иш битиб, реклама, пешлавҳа одамлар ҳукмига ҳавола этилганидан сўнг бош қотирамиз, афсус. Агар “хато” си борлиги ҳақида айтсангиз, унинг эгаси албатта кўп маблағ сарфлагани, қанча меҳнати кетгани ҳақида “аюҳаннос” солади. Биз эса жим қоламиз, унинг хатоси хиёнат эканини, яъни кўпга дахл ишда хато қилиш хиёнат эканини айтишдан тийиламиз. Қани энди худди шу каби фаолият тури билан шуғулланувчи тадбиркорлар яъни реклама, пешлавҳа, кўча ёзувларини тайёрлаш билан шуғулланувчилар ҳузурида биттагина ходим яъни муҳаррир бўлсада, “мана бу сўз бундай ёзилади, чизиқчани олиб ташланг, ҳ ёзинг, хар дебсиз, бу қўпол хатолик бўлади, мана энди ҳаммаси жойида” деб турса,кўчадаги таълим, тарбия ишларидаги муаммолар бартараф этиларди. Кўчадаги таълим тарбия дейсизми? Албатта шундай, катта кўчада ҳар куни минглаб одамлар ўтиб қайтадиган жойга илинган пешлавҳа албатта таълим беради, ўтган қайтган йўловчига, ўғил –қизларимизга. Хориждан келган меҳмонлар учун кўзгу бўлади. Таржимаси ҳақида айтинг дейилган чоғда, ҳозир сиз ўқиган сўз “Бек” бўлиб – қадим, қадимдан ўзига тўқ, сармояси бор, уч-тўртта одамни иш билан таъминлаган, кўпга нафи тегадиган кишига нисбатан қўлланган. Ўрта асрларда ҳудудларни беклар бошқарган. Шоҳлар томонидан бекларга катта катта ҳудудлар топширилган, улар шу жойнинг тинчлиги, осойишталиги, халқининг фаровонлиги учун масъул бўлган дейилса, нур устига аъло нур эмасми?\nҲа, миллий тикланиш, миллий юксалиш ҳақида сўз борар экан, аввало бу йўлда миллий онг, тафаккур тушунчаси устуворлик қилади. Тилга бўлган ҳурмат ҳисси қанчалар устун бўлса, уни асраб –авайлашга ҳисса қўшишдаги дахлдорлик ортиб бораверади. Бу ҳис уйғонмаса, Навоий ҳазратлари айтгани каби магарки, яхшилик қилиш қўлингдан келмаса, ёмонлик ҳам қилма, шу сенинг яхшилигингдир деганларига амал қилингани соз. Тилни асраб авайлаш қўлимиздан келмаяптими, демак уни ғализ қилиб қўйишдан тийилмоқ керакдир.\nДавлатимиз раҳбарининг “Ўзбек тилининг давлат тили сифатидаги нуфузи ва мавқеини тубдан ошириш чора тадбирлари тўғрисида”ги фармони асосида Вазирлар Маҳкамаси Ҳузурида Давлат тилини ривожлантириш департаменти ташкил этилди. Жойларда айни шу йўналишда фаолият олиб борувчи маслаҳатчилар фаолияти жорий этилди. Нима ўзгаради, дейишингиз мумкин? Энди давлат тилида иш юритиш соҳаси мониторинг қилиб борилади, унинг натижадорлиги таҳлил этилади. Давлат тилига оид қонун ҳужжатларига ўзгартириш киритиш борасида таклифлар мувофиқлаштирилади. Ўзбек тилининг илм-фан тили сифатидаги нуфузи орттирилади. Она тилимизда компьютер дастурлари яратилади. Ўзбекча фикрлаб, ўзбекча гапирадиган авлодни шакллантириш йўлидаги хизмат такомиллаштирилади. Айниқса, яшаб турган манзилнинг обрўйи бўлган жой номларига ҳам алоҳида эътибор қаратилади. Чунки таҳлиллар ва ўрганишлар шуни кўрсатадики, баъзи бир қишлоқ номларини ўша ерда яшаб турган одамлар айтишга уялади. Қашқадарёда “Бўйниқора”, “Жунли”, “Ғалча”, “Сариқ”, “Калта”, “Лойқа”, “Чаламозор”, “Бешқўтан” каби қишлоқлар борлигини аксариятимиз биламиз. Уларни қоғозга битишда бори эканда дея ёзиб қўяверилаётгандур, аммо сўрашганида мен “ғалчалик”ман дейиш учун уни айтаётган одам қайсидир ички сезимларини парчалаши керак бўлишини тасаввур этяпсизми?\nИнсонга исм берилаётганда албатта кенгашилган. Бу удум қадимдан қолиб келган. Ёши улуғларни жамлаб фикрлашилган. Энг чиройли, эшитимли ном қўйиш ярим давлат экани аён бўлган. Шунга айтишадида, исм чирой, у инсонга бахт келтирувчи истак билан боғлиқ. Бугун бу каби ишларга эътиборни кучайтиришни давр талаб этмоқда. “Зара”, “Митхун”, “Ниҳон”, “Нисрен” каби исмларни қўйиб фарзандимизни “Кимларга ўхшаб боряпсана” дея тергаётган оналар ёнимиздаку бугун.\nНуфузли халқаро спорт мусобақасини оилавий томоша қиляпмиз. Инглиз тилида бошқариб борилаётган мусобақада ҳакам чиройли талаффуз билан “ҳалол”. “ёнбош”, “кураш” деган соф ўзбек сўзларини айтмоқда. Ҳар эшитганингда бир қалқиб кетасан, киши. Нима бу? Миллий ғурур ва миллий онг эмасми! Уйдаги томошабинлар ҳам ҳайқириб қуяди: Ҳаҳ, сани туққан онанг ўлмасин. Кураш тушаётган полвонга ҳам, ўзбекча чиройли гапираётган инглиз ҳакамга ҳам олқиш айтилаётганини ич-ичингдан ҳис қиласан. Қаддинг ўсади, қадринг юксалади.\nҲа, тил бу хазина. Уни сайқаллаб, тобора дуру-жавоҳирлар билан бойитиш ҳар бир фидойижоннинг кундалик иши, покиза ризқ топишнинг воситаси бўлмоғи даркор. Бу йўлдаги куюнчаклар энди биз манзилга жамланмоқда. Кўпни ташвишга солаётган масалаларнинг ечими борасида, далиллар асосида ўрганилмоқда. Бу ўрганишлар самараси халқ маънавиятини юксалтириш йўлидаги муҳим қадам бўлади.\nдавлат тили тўғрисидаги қонун ҳужжатларига\nQay shahar, qay manzilga bormang ilk eʼtiboringizni ko‘cha yozuvlari, ko‘rgazmali vosita va peshlavhalar tortadi. Asta sekin ularni o‘qiy boshlaysiz. “Optom yaxna ichimliklar”, “Mi otkrilis”, “Mega fayz”, “Mega stroy”, “Chayxana”, “Zavtrak”, “Oboylar do‘koni”, “Ledi butik”, “Mini market”, “Supermarket”, “Xleb bor”, “Har kuni zakaz osh”… Boshingiz aylanib ketishi tayin. O‘z-o‘zingizga savol berasiz: “Men qayerdaman? Ona yurtimdami?”\n— Shu kunlarda shu savolni beradiganlar ko‘paymoqda. Bu… men, o‘zim, o‘g‘lim, qizimning ismlarini bosh harfini olib shu nomni qo‘ygandek. Qaysi kuni kelib hokimiyatdan ogohlantirib ketishdi, o‘zgartiramiz. Shu paytgacha biron kishi aytmagan ekanda. Bu ishda o‘zboshimchalik qilib bo‘lmaydi, mana anglayapmiz. Almashtiramiz, uzog‘i bilan uch-to‘rt kunda, — deydi tadbirkor.\nҳокимликнинг веб-сайти 17.04.2020\n“Болангдан ҳурмат кутсанг, отангни эъзозла”\nТил – элнинг бойлиги.\nТил – элнинг бойлиги\nБу воқеа икки йиллар илгари тўй олди “маслаҳат оши”да содир бўлганди. Кимни қурби нимага етади, ким нима қўша олади каби саволларга жавоб изланаётган пайт. Ўттиз ёшни қаршилаб қолган, аммо анча “катта” кўринадиган Мансур гапга қўшилди:\n– Пахан,шу тўйда усилител, артистни мен виручат қилсамда, рублни майдалаб. А, бу Зафар братан эрта биз тўй қилсак ответини қиладику-а. Книгасига шунақа ёзилган, так что…\n– Сендан ҳеч нарса керакмас, барака топгур керакмас, – давра аҳли гув этиб унга юзланди. Негадир отахоннинг тепа лаби дир-дир титрарди, – олдин тилингни чархла, – дадил айтилаётган бу гапда таъкид, қатъият бор эди. –Тўрт кун четга чиқиб келиб отанг, онанг бисотини лойга қорадиган бўлдингми? Пул топиб, ақл топмаган дейди сендақаларни. Дастурхон нон-тузини заҳар қилма. Садқаи одам кет.\n– Эй, бобой, нима бу? Энди… Мансур умид билан тўйболанинг отаси Зафарга боққан эди, у кўрсаткич бармоғини оғзини устига қўйди,“жим” дегандек.\n– Бас. Бошим омон бўлсин десанг, тилингни асра. Отанг бир умр ер кавлаб сенга ризқ тутди. Ҳалол едирди, сен бўлса… Оқ сут берган онанг рози бўлсин десанг, у алла айтган тилда гапир. То тилингни созламас экансан, элга қўшилма. Чиқ, уйимдан. Сенсиз ҳам ўтар шу тўй.\nУнинг гапи тугар-тугамас даврани тўрида савлат тўкиб ўтирган Барот ота бир тебранди.\nҲа, бу томонларда тўйга келма дейишлик элдан чиққанга ишора. Икки йил четда ишлаб, ўзни дунё кўрганга чиқариб, ўзбек тилига рус сўзларни қўшиб гапиришни одат қилган Мансур каби кимсаларни нари итариш унинг учун ўлим билан баробар. Ўшанда тўй мавзусини четга суриб отахоннинг кескин дакки бергани давра аҳлини таранг ҳайратга солганди. Сабабини шу ерда жам бўлган ёши улуғлар билгани боисми ҳеч ким орага тушмади. Кайвонининг қизишиши бежизга эмас.\nУ қишлоқдаги мактабда она тили ва адабиёти фанидан дарс берган. Ўшанда йигирма ёшларда эди. Бир гал текширувга “каттаконлар” келганида, унинг синфига ҳам киришди. “Барот малим”болаларга меҳр билан сабоқ бераётиб, Абдулла Қодирийнинг “Ўзбек тили камбағал эмас, балки ўзбек тилини камбағал дегувчиларнинг ўзи камбағал. Улар ўз нодонликларини ўзбек тилига тўнкамасинлар” деган гапини айтдию, “балогина”га қолди. Замон қалтис эди, ўша пайтларда. Уч кун тинмай “облоно”га чақиришди, “пўстагини қоқишди”. Тонг отарга яқин судралиб уйга кириб келади. Партия сафидан ўчирамиз, сени мактабдан ҳайдаймиз дейишди. Элнинг болаларига таълим беришда “миллатчилик” қилаётган экан. Ўшанда, юрагини қора қуюн босгани, туганмас дард ичида тўлғонгани рост. Кечаси билан оҳ уриб, нола чекканлари ёдида. Шу юрт, шу халқ фарзанди бўла туриб, ўз ёзувчисининг гапини айта олмаса, қоракўзларга етказа олмаса ким бўлди, ўқитувчиликнинг шарафи нимада? Халқ фарзанди бўлган ёзувчи, шоирнинг бирон-бир шеър ёки нақлини гап орасида ҳам бўлсин, қистириб ўтиб кета олмаса, она тили фани дегани қаерда қолади. Уч кунда сочи оқарди. Ишдан ҳайдалди. Шу сабаб бўлдию, тўрт йил мактаб остонасига йўлатишмади. Ўша кунларни ўтгани ўтган бўлсин. Тилга ҳурмат, уни қадрлаш ҳисси – жон қадар азиз эканини йил ўтгани сари англамоқда. Ота-онасини соғинган кезларда уларнинг панд насиҳатларини ёдга олганда – тил масаласи ор, номус, ғурур билан боғлиқ эканини билади. Ҳа, халқимиз бежизга“Болангдан ҳурмат кутсанг, отангни эъзозла” дея айтмаган.\nБугун Барот отага ўхшаганларнинг қалбида яна қуёш порламоқда. Ўзбек тилининг давлат тили сифатидаги нуфузи ва мавқеини юксалтириш йўлидаги ишлар янги босқичга кўтарилди. Давлатимиз раҳбари томонидан 21 октябр –Ўзбек тили байрами куни этиб белгиланди, қонун қабул қилинди. Эҳтиёж бор эдида. Қашқадарё вилоят ҳокимининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси бўлиб иш бошлаб, буни яқиндан англамоқдаман.\nТил туганмас бойлик, хазина. Хазинани ноёб қиладиган, қимматини оширадиган бу – унинг дуру жавоҳирлари бўлса, биз уни бойитишга ҳисса қўшишимиз керак эмасми? Қайси соҳада ишламайлик баъзида тушунарсиз сўз ёки жумлага дуч келиб қолсак, филолог, мутахассисга мурожаат этган жойимиз бормикин? Луғат титкиладикми? Ўз она тилимизни билмаслигимизни тан олгимиз келмади. Таълим масканларининг рўпарасига имло хатолар билан “бежалган” кўча ёзувларини илиб қўйганмиз. Бола айтганга эмас, кўрганига ишонади. Таълимнинг муҳим шарти бу, аввало, ибрат, намуна бўлишликдир. Фарзандга китоб ўқи, китоб ўқи десангизда, аммо ўзингиз телефон “ковлаб” ўтирсангиз, телефон дастагини “Привет, привет, қандайлар?” деб кўтарсангиз…\nБу йўлдаги ишларни амалга ошириш учун бирлашиш даркор. Бу давр талаби! Тадбиркорман дея, кўнгилга келган сўздан ёрлиқ тайёрлаб, дўкон пештоқига илиб қўйиш урф бўлган. “Гранд”, “Ангел”, “Бутик”, “Волна”,“Мадам”, “Астория”, “Мастер”, “Посудани зўри”, “Мистер”, “Заказга товар келтирамиз”. Ҳамюртимизнинг тадбиркорлиги, маҳсулот ишлаб чиқаришию, савдо сотиқдаги иши таҳсинга лойиқдир, аммо ўзи яшаб турган замини, унга ризқ тутган давлат тилига ҳурматсизлик, беписандликни – хиёнатга тенглагим келади. Нега дейсизми? Тил – элнинг бойлиги, покиза дастурхони. Кўпнинг ҳақига нотоза қўлни тиқиб булғамоқдан оғир гуноҳ йўқдир. Шоир Муҳаммад Юсуф айтгани каби, юракни тирнаб бир нола ўтади: Она тилим, кечир мени, она тилим. Тилнинг равнақи ва сайқали йўлидаги ишлар албатта, кўпнинг иши. Бунда жамоатчилик назоратининг аҳамияти юксак. Уларнинг орасида сиз ва биз ўз ўрнимизни янада теранроқ тушунсак, нур устига аъло нур. Бу улуғвор ишга ҳисса қўшиш эса, албатта савоб. Аждодлар меросини асраб авайлаш учун бурчлимиз. Шу йўлда жасорат, фидоийлик кўрсатган зиёлилар хотираси олдида бош эгиб, улар бошлаган ишларни давом эттирмоқлик азми аъмолимиз бўлмоғи керак.\nТилимиз ғазнасини оҳиста кўздан кечириб афсус уятдан юз қизариб кетмоқда. Сиз ва мени улғайтирган, дунёқарашимизни шакллантирган, юракни жунбушга келтирган сўзларни биз ҳеч қандай маъносиз, сиёғи йўқ, юракка етиб бормайдиган, қуруқ сўзларга алмашмоқдамизку? Гоҳ билиб, гоҳ билмай. Бундан бир неча йиллар илгари – айирбошлаш, тақвим, нусха кўчириш, дўкон, мажмуа, лойиҳалаш, ёрлиқ, қувватлаш, тузилма дея сўзлашган бўлсак, бугун маркет, ксерокопия, дизайн, комплект, текст, феномен, товар, дирекция, унитар, инфратузилма, фонд каби сўзларни ҳеч қандай оғриқларсиз ишлатмоқдамиз.\nМустақиллик йилларида ўзбек тилининг равнақи учун қатор ишлар қилинди, илмий тадқиқотлар олиб борилди. Луғатлар чоп этилди. Бу каби ишларни янада кўпайтириш, илдамлаб кетаётган замон зайлининг шиддати билан бақамти бўлиш вазифаси илгари сурилмоқда.\nТил тараққиётини белгилашнинг бош мезони китобхонлик экани бугун тобора аён бўлмоқда. Қанчадан қанча ўзбек ва жаҳон адабиёти дурдоналари чоп этилмоқда. Мамлакат раҳбари ташаббуси билан китобхонлар қўллаб-қувватланмоқда. Буюк мутафаккир, адиб, ёзувчи, шоирларнинг асарлари лотин алифбосида чоп этиляпти. Орада анчайин узилиш бўлган эдида. Мен ёшлигимда қўлимдан қўймай ўқиган асарлар кирилл алифбосида, фарзандим мактабда лотин алифбосини ўрганган. Бугун мана шу эҳтиёжларга барҳам бериляпти. Давлат бошқарув органларида давлат тилида иш юритиш, масъул ходимларни масъулиятини ошириш, кўча ёзувлари, пешлавҳаларни маънавиятимизга мос бўлишини таъминлаш, географик объектларни номланишида учрайдиган камчиликларни бартараф этиш йўлида ҳамфикр бўлиб иш олиб борилмоқда. Мақсад ягона ҳазрат Навоий якқалам қилган, Бобур, Қодирий, Чўлпон, А.Орипов, М.Юсуф жон бериб сайқаллаган она тилимиз қаддини тикламоқ, ўзбекча фикрлаб, ўзбекча гапирадиган авлодни тарбиялашдан иборатдир. Бу йўлда, яъни Ибрат бобомиз айтгани каби ватаний ишда бирлашиш истагидасиз, сафимизга қўшилинг. Онамиз тилини ардоқлаб, қадр топиш шарафи муборак бўлсин!\nҲабиб ҳам, табиб ҳам ўзимиз…\nАслида ҳар биримиз толибмиз. Ҳаёт дарсхонасининг толиби бўлиш, сабоғини ҳижжалаб ўқиш, унинг партасига одоб билан ўтиришу, “уйга вазифа”ни намунали бажариш — бу яшаш тарзимиз аслида.\n1996 йил талаба бўлганман. “Йўғон чўзилиб, ингичка узилади”ган пайтлар эди. Пул топилса, озиқ овқат қиммат, озиқ-овқат бўлганда пул топилмас эди. Пойтахтда таҳсил олишнинг гашти, қувончи, ташвиши билан бирга яшаган кезларимиз. Бунда дилга дарс беради, ҳар бир куни… дея ёзгандим бир шеъримда. Ота-онадан йироқда мустақил бўлиш, бир пайтлар ҳатто кўйлакку кўйлак, кундалик турмуш учун зарур бирон нарса сотиб олиб кўрмаган, олис қишлоқдан борган ўғил-қизларнинг пулни ўзи харж қилиши бир томонда яхши, бир томондан эса… У ойдан, бу ойгача етказиш керак, чўнтакдаги маблағни. Пулга “дард” қолган кезларингда кимдир сени қўлласа ёки оддий гап билан бўлсада кўнглингни кўтарса, ундан яқин одам топилмас. Ҳозир эса, ўша пайтда сенга жонкуяр бўлганлар учун ич-ичингдан раҳмат айтасан, савоб илинасан, дуоларингда, ёзганларингда. Аслида, илми толибликнинг вазифаси ҳам шуда, туртиниб, суртиниб улғаясан, фикран ўсасан, ўрганасан, кичкина оламингдан катта оламга чиқиб атрофдагиларни таний бошлайсан. Билганларинг ортади. Устоз домла айтгани каби: Энг катта дорулфунун – ҳаётнинг ўзи. Кеча кечи билан Қашқадарёга етиб келган талабаларни кутиб оларканмиз шулар кечди, дилимдан…\nКоронавирусдан хавотирга тушиб, энди қандай отамаконимга етиб оларкинман деб турганида, улар учун вилоят раҳбарияти ташаббуси билан бепул автобусларнинг ажратилиши, ҳатто, бир нечта фуқаронинг кўнгилли бўлиб бу ишга ҳисса қўшиши – мен сизга айтай ҳар қандай даводан аъло, муолажадан устун. Ахир, минглаб кўнгилга шифо илинжи бор. Шунда баралла айтгинг келади, ҳабиб ҳам, табиб ҳам ўзимизку.\nҚўлда телефон ваҳимага тушиб, бўлар-бўлмас гаплар билан ёнимиздагиларни ташвишга солишдан кўра, уйига кетишни кўзлаб турганни эсон-омон етиб олиши учун кўмаклашиш, ташвишга тушаётганларнинг кайфиятини кўтариш, озодалик ҳақида суҳбатлашиш – кўнгил ободлигига бошлайди. Ҳазрат Навоий айтганлари каби: Ширин сўз даводир. Ишонмайсизми, синаб кўринг. Бундан қанчалик мамнуният олишингизни шунда англайсиз.\nКеча ташаббускор уч нафар хотин қиз кун давомида Қарши шаҳрининг аҳоли гавжум масканларида бўлиб, бепул ниқоблар тарқатиш акциясини амалга оширишди, Тошкентдан қайтган талабаларга ҳам тарқатилди. Мадад бўлиш, “эй раҳмат, шуни қидириб юргандик ўзи” деганларни бир силкитиш истаги бор, бефарқ бўлманг дея саломатликка ундаш, ҳамжиҳат эканимизни билдириш хоҳиши бор.\n– Қизим тинмай телефон қилди денг, ота қиммат бўлса ҳам такси билан бораверайми, деб – талаба қиз Ҳусноранинг отаси билан суҳбатдаман, – уйгача етказиб қўяман, пулини берсанг бўлди, дебди таксичилар. Майли қизим, майли деб турсам, яна телефон қилди, биз кечи билан Қаршида бўламиз, бепул боряпмиз отажон. Хавотирланманг.\nҚаршидан келган автобус, машиналарга миняпмиз. Йўл кирага ажратган пулимга китоб сотиб оламан, таътилда ўқиш учун дегани ҳаммасидан маъқул келди. Бу ишни бошида турганларга раҳмат. Боламизни боласидек кўриб, ғамхўрлик қилганлардан мамнунмиз, биз ота-оналар.\nКўнгилни кенг қўйиб, бир атрофни кузатинг. Давлатимиз раҳбари бошчилигида – ҳамжиҳат, ҳамфикр бўлишнинг сабоғи ўргатилмоқда, ҳар ишда, ҳар жабҳада. Сабоқнинг мағзи синов кезларида бир-бир такрорланади, мазмуни чақилади. Буни имтиҳон топширганлар яхши билади. Яна бир жиҳат, тарбияда энг мақбули – ибрат бўлишдир. Айни шундай синовли кунларда ҳар бир ишимиз, айтаётган гапимиз албатта намуна бўлади. Кун келиб мана шу ёшлар раҳбар бўлади, лавозимларини эгаллайди, уларнинг кўпга нафи тегишидан умидворман. Чунки бугун унинг уруғи экилдида. Бу эса албатта мева беражак, улар ўрганганларини ўргатади, ўзидан кейин келаётганларга. Ҳа, устоз домла айтгани каби: ҳаёт дарсхонадир.\nҚашқадарё вилояти ҳокимлигининг расмий веб-сайти 20-03-2020\nO'rtacha baholar 4.4 / 5. Baholaganlar soni: 36


Валюта бозори - BBC News O'zbek\nЎзбекистон, минтақа ва дунё: Яна эшак ва эшак гўшти можароси\nЭшакларимизни ўғирламанг, сўйманг ва гўштини сотманг. Акс-ҳолда бизда эшак буткул қирилиб кетиши мумкин. Бугун эшак ва эшак гўшти муаммоси дунёнинг бошқа бир бурчагида ҳам долзарб тус олган. Бу гал ҳам асосий харидор сифатида Хитой ўртага чиққан.\nAgar siz kirib kelgan yangi yilda katta rejalarni amalga oshirishni koʻzlab qoʻygan boʻlsangiz, ekspert-ruhshunoslarning quyida keltirilgan hayotiy maslahatlarini bir koʻzdan kechirib qoʻyish aslo zarar qilmaydi. Ilk maslahat: "Ishingizni oʻzgartirishingiz mutlaqo muhim emas - muhimi oʻzingiz istagan oʻzgarishga erishsangiz bas."\nТожикистон: Қишда оддий одамларнинг тирикчилиги қандай ўтяпти?\nТожикистонда ҳам Ўзбекистондаги каби янги йил арафасида савдо-сотиқ авжига чиққан. Байрам олдидан одамлар дастурхонни безашга ёки болаларга совға олишга ошиқмоқда.\nЎзбекистон, Афғонистон ва ўзбеклар: Ўзбекча тўн, ўзбекча чопонни чет эл пальтосига алишмайман\nАгар, тўнчи суҳбатдошимизнинг сўзларига таянилса, ҳозир кунига 10-15 та ўзбекча тўн сотади. Ҳатто, яқинда Афғонистон биринчи вице-президенти генерал Абдулрашид Дўстумга ҳам тўн тикиб берган.\nМаълум бўлишича, ўзбекистонликлар бугун кўпроқ суд, ҳуқуқни муҳофаза қилувчи органлар, маҳаллий давлат ҳокимияти, соғлиқни сақлаш тизимидан норози. Айнан суд ва ҳуқуқни муҳофаза қилиш органлари Мирзиёев ислоҳ қилишга жадал киришган икки устивор соҳа бўлади. Бу нима дегани?\nРоссияда ишлаётган меҳнат муҳожирлари оилаларига нафақат пул, балки “юк” ҳам юбориб туришади. Юкнинг ҳар бир килограмига такси "ҳаққи" камида 200 рублга тушади. Аммо бу совғалар манзилига етиб бораяптими?


Илмонийя ва унинг аччиқ самаралари | Ислом Нури\n2920 марта кўрилган\nЯна, шу комуснинг ўзида «илмонийя» сўзини куйидагича шархланади: «илмонийя» - ахлок ва таълим диний асосга асосланмаслиги керак деб талкин килинган назариядир.\n«Илмонийя» - одамларни охиратга бўлган тушунчадан факатгина шу дунёга бўлган тушунчага ўтказиш учун интиладиган ижтимоий харакатдир.\nБаъзи калтафахм кишилар одамларни : «илмонийя - тажрибий илмларга харислик ва унга ахмият бериш» деб алдамокчи бўладилар.\n Рахбонийлик насронийлар тасаввурида, ўзлари ихтиро килган ибодатдир. «рахбонийлик эмас» деб айтилган сўзнинг маъноси «ибодат килувчи эмас» деганидир. Бу икки таърифнинг бир-бирига якинлиги ва ўхшашлигидир. Насронийлар мусулмонлар каби, рохибликка бидъатдек карамайдилар. Балки, уни со\_лом дин деб эътибор киладилар. Шунинг учун хам, «рахбонийлик эмас» деб айтиш бидъатни рад этиш эмас, балки, диндорлик ва ибодат килишни рад этиш деб тушунилиши керак.\nИлмонийя ва унинг аччиқ самаралари (2) ›


Тараққиёт стратегиясини 2022 йилда амалга ошириш бўйича «Йўл харитаси» лойиҳасига кўра, август ойида мазкур масала бўйича Олий Мажлис Сенати ва Қонунчилик палатаси қарорлари ишлаб чиқилади.\nZarnews хабарига кўра, бошқа амалий ишлар шу қарор асосида бажарилади.\nШунингдек, келгуси йилда Самарқанд шаҳри “Европа Иттифоқи – Марказий Осиё” ўзаро боғлиқликни мустаҳкамлаш ва барқарор ривожланиш бўйича вазирлар даражасидаги халқаро конференцияга мезбонлик қилиши кўзда тутилмоқда.\nУмуман Самарқандни “Туризм дарвозаси”га айлантириш орқали, келгуси беш йилда туризм хизматлари ҳажми камида 110 баробарга оширилиб, соҳада 40 минг кишининг бандлиги таъминланади.\nБунинг учун 170 дан ортиқ янги меҳмонхона ва оилавий меҳмон уйларини ташкил этиш, ётоқ ўринлар сонини 19 мингтага етказиш режалаштирилган.\nШунингдек, Халқаро кулинария ва сервис мактаби ташкил этилиб, ўқитишга Франция, Япония, Туркиядан етакчи рестораторлар жалб этилади.\nВилоятда Халқаро гастрономик фестивал ташкил қилиниб, бу ердаги халқаро аэропортга янги хорижий ташувчиларни жалб қилиш орқали парвозлар сони ва географияси оширилади.\nДругие материалы в этой категории: « «The Evening Standards» нашри: Самарқанд сайёҳлар учун янада жозибали масканга айланди\t“Moturidiylik ta’limoti va hozirgi zamon” mavzusida ii xalqaro onlayn ilmiy-amaliy simpozium axborot xati »


Автомобиль йўллари холатини ташхис қилиш ва баҳолаш\nИшнинг юқори сифати\n«Йўл лойиҳа экспертиза» УК мутахассислари томонидан 5 йилдан ортиқ вақт мобайнида умумфойдаланувдаги (ҳалқаро, давлат ва маҳаллий аҳамиятдаги, ҳамда аҳоли яшаш жойларининг кўча-йўл тизимлари ) автомобиль йўлларини бирламчи, даврий, қабул қилиш ва махсус ташхис қилиш бўйича масалаларни ечиш билан шуғулланмоқдалар.\nТавсифлаш ишлари 2 та йўл ташхиси кўчма лабараториялар ва йўлларни текширишга мўлжалланган махсус ускуналардан фойдаланилган ҳолда бажарилади.\nТашхис қилиш ишларини бажаришда фойдаланиладиган асбоб – ускуналар, ўлчов асбоблари давлат реестрига киритилган ва ўлчовларни стандартга мослигини таъминлаш қонунчилигига мувофиқ даврий аттестациядан ўтказилади.\nТавсифлашнинг дала ишлари натижаларини қайта ишлаш ва ташхис қилиш ишлари бўйича техник-хисоботни тузиш, комплекс ўлчов-дастури ва автомобиль йўллари ва сунъий иншоотлар холатини бошқариш комплекс дастурдари ёрдамида бажарилади.\nЙўл қопламасиининг бўйлама равонлиги ва тишлашиш коэффициентини баҳолаш\nҚопламанинг тишлашиш хусусияти прицепли мослама ПКРС-2У билан баҳоланади. Тишлашиш коэффициентининг олинган қийматлари ИКН 05-2011 “Автомобиль йўлларининг ҳолатини ташхис қилиш ва баҳолаш қоидалари”га мувофиқ 20°С ҳисоб температурасига келтирилади. Батафсил инструментал текшириш ИКСп кичик ўлчамли асбоб ёрдамида бажарилади.\nҚопламанинг бўйлама равонлигини баҳолаш икки хил усулда бажарилади:\n«Интегрирования» усули, лазерли профилометр ва прицепли мослама ПКРС-2У билан жиҳозланган кўчма йўл лабораторияси ёрдамида равонлик аниқланади;\n«IRI» усули,профилометрик қурилмалар ёрдамида микропрофилларнинг ординатлари аниқланади. Текисликнинг ҳалқаро индекси «IRI» хисоби 100 ва 1000 метрли қисмларда бажарилади.\nБажарилаётган ишларнинг сифатини ошириш учун қопламанинг бўйлама текислигини ўлчайдиган барча ускуналар, юқори аниқликдаги нивелирлар ва инвар рейкалар ёрдамида тайёрланган махсус полигонларда калибрланади.\nЙўлларни панораммали видеотасвирга олиш\nАвтомобиль йўлларини ташхис қилиш пайтида, қўшимча равишда биттадан учтагача камера ёки панораммали видиокамерадан фойдаланилган ҳолда рақамли видеотасвир олинади.\nҚайта ишлаш дастури йўлнинг панораммали тасвирини олиш ва йўллар тизими бўйича ягона видеобанкни яратиш имконини беради. Видеокадрлар орқали йўлларда ямоқ солиш ишлари ҳажмларини, қоплама, йўл четининг энини ўлчаш ишлари ва ҳоказолар амалга оширилади.\nЙўл тўшамасининг мустаҳкамлигини баҳолаш ва йўл конструкциясини аниқлаш\nНобикр йўл тўшамасининг мустахкамлиги узунбазали эгилишни ўлчаш асбоби (прогибомер) ва Дина-3М, Дина-4 динамик юкланиш мосламаларидан фойдаланган ҳолда амалга оширилади. Йўл тўшамасининг асоси ва ер пойининг ҳолатларини баҳолаш мақсадида, эгилиш чуқурчасининг ўлчамлари 5 та нуқтада аниқланади.\nЙўл тўшамасининг конструкциясини аниқлаш керн олиш мосламаси ёрдамида бажарилади. Йўл пойи грунтларининг таркибини ва намлигини аниқлаш сертификациялаштирилган йўл-қурилиш материаллари лабораторияси томонидан бажарилади.\nЙўл қопламасиининг йўл изини ўлчаш ва нуқсонларини аниқлаш\nЙўлнинг кўндаланг равонлини текшириш ва эгилиш чуқурлигини аниқлаш ишларини батавсил инструментал текшириш ИК-2С йўл изини ўлчаш асбоби ёрдамида бажарилади.\nЙўл қопламасиининг нуқсонларини видеотасвирга олиш, тасвирга олиш эни 4,0 м бўлган ва 1 мм аниқликдаги юқори тезликдаги камерадан фойдаланилган ҳолда амалга оширилади. Маълумотларни қайта ишлаш яримавтоматик режимида бажарилади.\nУскуналарнинг юқори аниқлиги, кафолатланган даврда, хаттоки майда-чуйда нуқсонларни ҳам аниқлаш имконини беради.\nАвтомобиль йўлларининг ТЭҲ ни аниқлаш ва таъмирлаш чора-тадбирларини белгилаш\nДала тавсифлаш ишлари маълумотлари асосида “Йўл” ДК форматида йўл маълумотлари базаси яратилади. Автомобиль йўлларининг ТЭҲни баҳолаш, йўлларнинг асосий техник-эксплуатацион хусусиятларини автоматик тарзда ҳисоблаш ва таҳлил қилиш ишларини, комплекс ичига олувчи дастурлар ёрдамида амалга ошириш устида ишлар олиб борилмоқда.


Takata хавфсизлик ёстиқчаларидаги нуқсонлар сабабли 1 млрд доллар товон пули тўлайди\n11:49 / 10.07.2016\nЯпониянинг Takata фирмаси ўзи ишлаб чиқарган хавфсизлик ёстиқчаларининг носозлиги сабабли айбини расман тан олди. Шу муносабат билан АҚШ ҳукуматига 1 млрд доллар миқдорида товон тўлайди. Бу ҳақда Американинг Детройт шаҳри прокуратураси томонидан эълон қилинган баёнотда сўз юритилган.\nҲужжатда қайд этилишича, Takata "фирибгарлик бўйича айбига иқрор бўлган", ҳамда "носоз насосларга эга бўлган хавфсизлик ёстиқчаларини ноқонуний равишда сотгани учун 1 млрд доллар миқдорида товон пули тўлашга розилик билдирган". Ушбу сумманинг 25 млни жарима ҳисобланади, қолган 975 млн доллари етказилган зарар, хусусан, ҳалок бўлганларнинг оила аъзоларига етказилган зарарни қоплаш учун сарфланади. Прокуратура маълумотларига кўра, Takata сифатни назорат қилиш бўйича кескин чораларни жорий қилади. Хусусан, келгуси 3 йил мобайнида АҚШ билан келишув шартларга нақадар амал қилинаётгани бўйича мустақил назорат тузилмалари кузатувида бўлади.\nДетройт прокуратурасининг тасдиқлашича, Takata компаниясининг уч нафар топ менежерлари фирибгарлик ҳамда хавфсизлик ёстиқчаларидаги нуқсонларни яшириш учун тил бириктирганликда айбланмоқда. АҚШ ҳукуматига кўра, улар Америка автомобиль ишлаб чиқарувчиларини қалбаки ҳужжатлар воситасида чалғитишган.\nTakata компанияси 2014 йилда можаро марказида бўлиб қолган эди. Ўшанда, АҚШ ҳукумати, мазкур фирма томонидан ишлаб чиқарилган хавфсизлик ёстиқчалари автоҳалокат чоғида нотўғри очиллиши сабабли ёрилиб кетиши ёки металл парчаларини салонда бўлган кишига отиши мумкинлигини аниқлаган эди. Шу каби воқеалардан, дунё бўйича 16 киши ҳаётдан кўз юмган, 180 дан ортиқ одам яраланган. Takata маҳсулотидаги нуқсонлар сабабли 100 млндан ортиқ автомобиль қайтариб олинган.


Сурияда Ийд ал-Фитр байрами муносабати билан 350 маҳбус озодликка чиқарилди\n08:49 / 19.07.2015\nСурия ҳукумати Ийд ал-Фитр байрами муносабати билан камида 350 маҳбусни озодликка чиқарди. Бу ҳақда 18 июль куни Daily Star нашри хабар берди.\nНашрнинг маълумотларига кўра, озодликка чиқарилганлар орасида аксилҳукумат намойишлари иштирокчилари ҳамда террорчилик фаолиятига алоқадорликда гумон қилиниб қўлга олинганлар кўпчиликни ташкил қилган.\nСуриялик адвокат Мишель Шаммас бу маҳбуслар Дамасқдан 40 км узоқликдаги Адра қамоқхонасидан озодликка чиқарилганларини айтган. Уларнинг барчаси ўтган йилги президентлик сайловларидан кейин эълон қилинган умумий амнистия таъсири остига тушганлар.\nСуриянинг Миллий келишув масалалари бўйича вазири Али Ҳайдарнинг тушунтиришича, бу амнистия биринчи марта 2012 йилда қабул қилинган аксилтеррорчилик қонуни билан айбланган шахсларга нисбатан қўлланган.\n2014 йил 16 июлда Сурия президенти Башар Асад давлат раҳбари сифатида учинчи етти йиллик муддатга Дамасқда қасамёд келтирди. Асад Сурия тарихидаги биринчи сайловларда 88,7 фоиз сайловчиларнинг овозини олган.


АҚШ элчихонаси Солижон Абдураҳмоновнинг туғилган кунини нишонламоқчи\n16 январ 2018, Тошкент вақти: 22:26\nАҚШнинг Тошкентдаги элчихонаси шу кунларда ўзбекистонлик таниқли журналист ва ҳуқуқ фаоли Солижон Абдураҳмоновнинг 66 ёшга тўлганини нишонлаш ниятида. Бу ҳақда элчихонанинг Фейсбук тармоғидаги саҳифасида хабар қилинади.\nСолижон Абдураҳмонов Инсон ҳуқуқларини ҳимоя қилиш қўмитасининг Қорақалпоғистон бўлими аъзосидир. У қатор оммавий ахборот воситалари, жумладан, “Озодлик” ва “Америка овози” радиолари, Uznews.net, Уруш ва тинчликни ёритиш институти (IWPR) нашрлари билан ҳамкорлик қилган. Ҳуқуқ фаолларига кўра, Абдураҳмонов 2008 йил июнида уйдирма айбловлар билан ҳибсга олиниб, 10 йилга озодликдан маҳрум этилган.\n2009 йили Халқаро Амнистия ташкилоти Солижон Абдураҳмоновни “виждон тутқуни” дея эътироф этган. Европада хавфсизлик ва ҳамкорлик ташкилоти ва бошқа халқаро ташкилотлар эса Абдураҳмоновнинг қамалишига унинг журналистик ва ҳуқуқ ҳимоячилик фаолияти сабаб бўлганини айтиб, Ўзбекистон ҳукуматидан уни озод қилишни талаб қилиб келади.


Канадада иссиқ ҳаво қурбонларининг сони 500 кишидан ошди — Sof.uz\nКанадада иссиқ ҳаво қурбонларининг сони 500 кишидан ошди\n2.07 10:53 214 Жаҳон\nСўнгги беш кун ичида Канаданинг Британия Колумбияси провинциясида жазирама туфайли 500 га яқин одам ҳалок бўлди. Бу ҳақда провинция коронери Лиза Лапоинтга асосланиб, CBC хабар берди.\n«Британия Колумбияси Коронер хизматига 9 июндан 30 июнь соат 13:00 га қадар камида 486 та тўсатдан ўлим ҳақида хабар келиб тушди», — деди Лапоинт. Унинг фикрича, аксарият ҳолларда одамлар иссиқ ҳаво туфайли вафот этган. Лапоинтнинг таъкидлашича одатда йилнинг шу даврида провинцияда 165 та ўлим ҳолати қайд этиларди.\nАввалроқ Канада полицияси фавқулодда юқори ҳарорат фонида тўсатдан ўлим ҳолатлари туфайли хизматга кўплаб мурожаатлар тушаётганини хабар қилганди. Британия Колумбиясидаги Литтон шаҳарчасида 49,6 даража иссиқлик қайд этилган.\nШунингдек, АҚШнинг Орегон штатидаги иссиқлик тўлқини камида 63 кишини ҳаётдан олиб кетди.\nҚурбонларнинг аксарияти штатнинг энг йирик шаҳри Портлендни ўз ичига олган Малтном округига тўғри келади. Расмийларнинг сўзларига кўра, округда 45 киши вафот этган. Марҳумлар 44-97 ёш оралиғида бўлган.\nОкруг тиббий экспертизаси маълумотларига кўра, қурбонлар ўлимининг дастлабки сабаби гипертермия ёки ғайритабиий юқори тана ҳарорати бўлиб, организм иссиқликка бардош бера олмаган.\nТаққослаш учун 2017—2019 йиллар орасида бутун штатда фақат 12 киши жазирама оқибатида вафот этган. Associated Press ёзишича, уч кун давомида Орегонда рекорд даражадаги ҳарорат кўрсаткичлари қайд этилган. 28 июнь, душанба куни штатда ҳаво ҳарорати Цельсий бўйича 46 даражадан ошган.\nБугун, 06:55 561\nБугун, 15:43 98 Жаҳон\nБугун, 15:17 192 Ўзбекистон